Najveću dobit ostvarili EPS i Srbijagas | Ekonomija\nNajveću dobit ostvarili EPS i Srbijagas | Mondo Portal\n3. mart, 00:57\nNajveću dobit ostvarili EPS i Srbijagas 0 Podeli Podeli na facebook Podeli na twitter Podeli na viber Pošalji na mail\n14.06.2019. / 10:07\nNajveću dobit ostvarili EPS i Srbijagas\nIzvor Tanjug 14.06.2019. / 10:07\nUkupna neto dobit 37 javnih preduzeća čiji je osnivač Republika Srbija u prvih devet meseci 2018. bila je nešto veća od 12 milijardi dinara, u prva tri meseca ove godine već iznosi oko devet milijardi dinara.\nNajbolji rezultat ostvarili su Srbijagas i EPS, izjavio je danas državni sekretar u Ministarstvu privrede Dragan Stevanović.\nNeto dobit Srbijagasa i EPS-a u prvom kvaratalu ove godine iznosi po oko pet milijardi dinara.\n"Odmah iza njih su Skijališta Srbije sa oko 780 miliona dinara. Naravno, tu je i Pošta sa skoro 600 miliona dinara neto dobiti", rekao je Stevanović za Tanjug.\nOčekuje se da će do kraja juna svi završni računi i bilansi javnih preduzeća biti predati, tako da će se, dodaje Stevanović, znati konačni rezultat za 2018. godinu.\nMinistarstvo privrede, kaže državni sekretar, ima razloga da bude zadovoljno rezultatima.\n"Jako je dobro da je taj rezultat za prva tri kvartala prošle godine bio nešto preko 12 milijardi dinara ukupne neto dobiti za sva javna preduzeća čiji je osnivač Republika Srbija. Ono što je takođe dobro jeste da je u prvom kvartalu 2019. ukupna neto dobit svih preduzeća koja su u vlasništvu Republike Srbije negde oko devet milijardi dinara", rekao je Stevanović.\nNaveo je da rezultati potvrđuju smisao i opravdanost smernica donetih 2014. godine.\nKOLIKE SU PLATE U EPS-u: "Napad" na Fiskalni savet\n"Taj kontinuitet ostvarivanja neto dobiti se definitivno održao", rekao je Stevanović i dodao da se u 2019. godinu ušlo sa Uredbom koja obavezuje javna preduzeća da se drže smernica.\nNavodi da postoji još dosta postora da se radi, uključujući principe korporativnog upravljanja i definisanje strategije za korporativizaciju rada i funkcionisanja javnih preduzeća.\n"Taj posao radimo sa Međunarodnom finansijskom korporacijom. To sve ide svojim tokom u skladu sa definisanim koracima i dinamikom. Zaista verujemo da ćemo kroz vreme beležiti jos bolje i kvalitetnije rezultate", naglašava Stevanović.\nJako je dobro, ocenjuje, da su i javna preduzeća sve više i više spremna da sve ono što dolazi kao impuls iz Ministarstva privrede i Vlade Srbije poštuju i uvažavaju i to u jednoj sinergiji daje rezultate.\nUpitan o daljoj reformi javnih preduzeća, Stevanović kaže da su i EPS i Srbijagas već u postupku finansijskog i organizacionog restrukturiranja, te da se taj posao obavlja i teče dalje.\n"Što se ostalih tiče, ono što nas očekuje jeste da se dalje nastavi rad na izradi startegije, odnosno definisanju dokumenata za uvođenje principa korporativnog upravljanja. Ostaje nam da se izrade programi kako će se raditi akreditacija i sertifikacija tela koja će se baviti obukom ljudi koji će biti u organima upravljanja", rekao je Stevanović.\nCilj obuke je, dodaje, da nauče šta su principi korporativnog upravljanja i kako kroz učešće u organima upravljanja i organima koji odnose odluke u tim javnim preduzećima na najbolji mogući način da te principe implementiraju.\n"To radimo sa Međunarodnom finansijskom korporacijom i to ima svoj tok i čini mi se da će do kraja 2019. godine poprilično i ovaj posao da odmakne", kaže Stevanović.\neps srbijagas dobit


Zahvaljujući ljekovitim vodama u BiH se ubrzano razvija banjski turizam\nHome / Vijesti / BiH / Zahvaljujući ljekovitim vodama u BiH se ubrzano razvija banjski turizam\nZdravstveni turizam više nije fenomen u svijetu, već ozbiljna oblast koja vrijedi preko 100 milijardi američkih dolara godišnje. Prema posljednjem izvještaju Medical Tourism Indexa (MTI) broj zdravstvenih turista bit će veći od 11 miliona, dok se u narednim godinama predviđa da će 3-4% ukupne svjetske populacije putovati u druge države zbog neke medicinske intervencije.\nZbog svojih ljekovitih voda i drugih vodnih bogatstava BiH ima velike potencijale u ovoj oblasti. Banjski turizam u okviru zdravstvenog turizma izuzetno je razvijen u BiH, ističu sagovornici portala Fokus.ba, te dodaju da ova grana bilježi najveći porast u kretanju turista.\n“Nadovezujući se na oblast banjskog turizma i kvalitet ljekovitih mineralnih i termomineralnih voda banjskih centara u Republici Srpskoj kao i Bosni i Hercegovini smatramo da možemo odgovoriti na velike izazove i biti kokurentni u ovoj oblasti. Zdravstveni turizam definitivno je jedna od razvojnih šansi za bh. privredu. Ono što je neophodno uraditi je poboljšati uslove, renovirati i povećati smještajne kapacitete, modernizovati i osavremeniti usluge u skladu sa evropskim i svjetskim standardima i zahtjevima turista u oblasti zdravstvenog turizma, te obogaditi ponudu dodatnim sadržajima”, rekla je u razgovoru za Fokus.ba Nada Jovanović, direktorica Turističke organizacije RS-a (TORS).\nDomaći gosti najveći su korisnici usluga zdravstvenog turizma u RS-u, navela je Jovanović te dodala da se u zadnjih nekoliko godina konstantno povećava i broj gostiju iz inostranstva,\n“To je prije svega zbog kvaliteta ljekovite vode i konkurentnih cijena u odnosu na region. Izuzetan porast broja inostranih gostiju bilježi Banja Vrućica u Tesliću kao najposjećenija lokacija, među kojima prednjače gosti iz Hrvatske, zatim slijede gosti iz Srbije, Slovenije, Njemačke i Austrije, zatim renovirana Banja Kulaši, kao i druge banje u zavisnosti za koju oblast i liječenje su specijalizovane”, kazala je Jovanović.\nOna he naglasila da je lider u zdravstvenom turizmu ne samo u Republici Srpskoj, nego i u regionu Banja Vrućica u Tesliću, sa brojnim sadržajima i velikim smještajnim kapacitetima.\n“Pored Banje Vrućice, tu su još Banja Laktaši, Banja Slatina nedaleko od Banja Luke, Banja Dvorovi kod Bijeljine, Višegradska banja i potpuno renovirana Banja Kulaši kod Prnjavora poznata po ljekovitoj termomineralnoj vodi, ponovo je na raspolaganju posjetiocima. Upotreba termomineralne vode ‘Banje Kulaši’, čija je temperatura 27 stepeni Celzija, dala je ranijih godina značajne rezultate u liječenju psorijaze i drugih kožnih bolesti, ali i bolesti bubrega i mokraćnih puteva, reumatizma i drugih oboljenja. U Evropi postoje samo tri ovakve banje, a u svijetu sedam”, zaključila je Jovanović.\nUpravo kao i RS, i Federacija BiH obiluje velikim potencijalima za razvoj zdravstvenog turizma.\n“Prije svega se to odnosi na dentalni turizam. Mreža dentalnog turizma razvijena je u okviru Adriatic Healthy Lifestyles projekta i obuhvata nekoliko klinika, a aranžmane nude turističke agencija iz Sarajeva. Pored dentalnog, dostupni su i drugi oblici zdravstvenog turizma kao što su maksilofacijalna hirurgija, liječenje vida i liječenje neplodnosti”, naveli su za Fokus.ba iz Turističke zajednice FBiH.\nTradicija korištenja termalnih voda u našim krajevima seže u daleku prošlost, još u vrijeme Grka i Rimljana, koji su već tada uvidjeli ljekovitost geotermalnih izvora sa ovog područja.\n“Na području Federacije BiH djeluje 5 banjsko-rekretivnih lječilišta. Inače, Bosna i Hercegovina ima mnogo prirodnih, termalnih i termomineralnih izvora, a među njima su i veoma rijetki mineralni izvori koji su poznati u stručnim krugovima i cijelom svijetu. Zabilježeni su određeni pomaci u ovoj oblasti, kao i zainteresovanost investitora, međutim obim statističkih podataka ne ukazuje na stanje u oblasti što direktno utiče plasman destinacije na medicinskoj karti svijeta. Bosna i Hercegovina gubi na stvarnom značaju kada su u pitanju globalni pokazatelji i procesi, te se rangira na niže mjesto u turističkoj statistici, nego što joj to objektivno pripada”, istakli su iz Turističke zajednice FBiH.\nNedavno istraživanje kompanije Visa i analitičke kuće Oxford Economica govori o predviđenom godišnjem rastu zdravstvenog turizma od 25% u narednoj deceniji.\nSve više ljudi se odlučuje da krene na put avionom u drugu zemlju radi operacije ili medicinskih istraživanja, što daje zamah zdravstvenom turizmu.\n“Zdravstveni turizam ne koriste samo bogati, niti je on razvijen samo u određenim zemljama. Kretanja se odvijaju u svim pravcima jer ljudi traže način kako da izbjegnu duge liste čekanja, da dobiju usluge koje se ne nude u njihovim zemljama, ili su suviše skupe. Zdravstvenim turistima najznačajniji su osnovni preduslovi – kvalitetna medicinska oprema i dobra infrastruktura ali i bezbjednost zemlje”, zaključili su iz Turističke zajednice FBiH.


Matango (1963) Prolog\nAtipičan Hondin film - bez obaveznih rekvizita u liku džinovskih čudovišta. Ovoga puta je reč o grupi izletnika koja posle brodoloma dospeva na neko pusto ostrvo, gde iz nužde počinje da jede jednu neobičnu vrstu gljive, za koju se ispostavlja da predstavlja moćan narkotik veoma čudnog dejstva. Oni koji su je uzeli pretvaraju se u svojevrsne "hodajuće biljke", pošto su prethodno izgubili svoj ljudski identitet.\nOvoj sudbini u prvi mah uspeva da izbegne samo jedan mladić pripadnik grupe brodolomnika, ali i njega konačno stiže isti usud, pošto dospe na kopno i izvesti o tajanstvenom događaju.\nFilm koga je moguće pratiti samo na nivou metafore, budući da se, doslovno uzet, slama pod težinom vlastitih nelogičnosti i prostodušnosti...\nScenario: Takeshi Kimura, Shin'ichi Hoshi\nUloge: Akira Kubo, Kumi Mizuno, Hiroshi Koizumi


Uspješan projekat Centra za podršku djeci sa smetnjama u razvoju | Zvornik Danas\non: 08. марта 2016 In: naslovna, VIJESTI, Zvornik\nZVORNIK – U Centru za podršku djeci sa smetnjama u razvoju i njihovim porodicama uspješno je organizovana prodaja osmomartovskih ruža, a prema najavama, u narednom periodu ovdje planiraju da realizuju i druge slične aktivnosti.\nDragana Mitrović, diplomirani socijalni radnik, specijalista socijalne terapije i socijalne rehabilitacije, rekla je da su na ovaj način željeli da aktiviraju djecu, roditelje i profesionalce u smislu radno-okupacione terapije, a takođe i da ostvare prve prihode.\n– Ruže smo prodali sindikalnim organizacijama koje su bile zainteresovane da ih kupe i zadovoljni smo njihovim odzivom. Ovo je jedan human gest i izuzetno pozitivna stvar za naš grad i planiramo još sličnih aktivnosti sa istim ciljem – istakla je Mitrovićeva.\nOna je dodala da će novac koji su kroz ovu aktivnost zaradili utrošimo na kupovinu higijenskih sredstava i didaktičkog materijala za Centar.\nCentar za podršku djeci sa smetnjama u razvoju i njihovim porodicama radi od 1. oktobra prošle godine i njegove usluge koristi 35 djece.\nOznake: centar za podršku djecizvornik


Vlasta Linić - Lureti\nVlasta Linić, diplomirana je pravnica i specijalistica marketing menadžmenta s dodatnim obrazovanjem u nastavničkoj stuci. Specijalista je i licencirani trener javne nabave s višegodišnjim iskustvom u održavanju programa izobrazbe i usavršavanja u području javne nabave. Niz godina radila je na provedbi javnih nabava građevinskih radova i usluga. Koautor je knjige Priprema i realizacija investicija u javnoj nabavi i dopuna iste. Zaposlena je na poslovima Ravnateljice za zaštitu i očuvanje kulturnih dobara Grada Rijeke. Voditelj je i član projektnih timova infrastrukturnih projekata u kulturi, financiranih EU sredstvima te radi na njihovoj pripremi i provedbi.


Sastanak Grupe i premijerke / Foto: FoNet/Vlada Srbije, S. Miljević\nGrupa za slobodu medija ocenila je juče da odgovori predsednice Vlade Srbije Ane Brnabić na njihove zahteve za poboljšanje medijske situacije pokazuju da ona odbija da sagleda suštinu problema i da ne uviđa ugrožavanje medijskih sloboda.\n“Odgovori premijerke Ane Brnabić na zahteve Grupe za slobodu medija odraz su nerazumevanja ili nespremnosti Vlade Srbije da se suoči sa teškom situacijom u kojoj se nalaze novinari i mediji i činjenicom da se ona konstantno pogoršava”, navodi se u saopštenju. Takođe, ističe se da, uprkos deklarativnoj spremnosti na dijalog sa organizacijama civilnog društva, medijima i novinarima, premijerka odgovorima prenebregava političku i finansijsku kontrolu medijske sfere i nepotpunu primenu zakonske regulative, koja se u praksi drastično zloupotrebljava. “Premijerkina naknadna izjava da ‘neki’ novinari i mediji misle da u Srbiji nema slobode medija, dok se njoj ‘čini’ da je ima, u direktnoj je suprotnosti sa odgovorom upućenom Grupi da Vlada ne pravi razliku između novinara, već da ih sve jednako tretira. Ovakvim stavovima premijerka, ne samo da pravi razliku između novinara, medija i njihovih udruženja, već ih međusobno konfrontira i dodatno antagonizuje medijsku scenu, na štetu javnog interesa”, napominje se u saopštenju. Kako se dodaje, premijerkin odgovor da Vlada ne diskredituje novinare, gotovo svakodnevno ministri demantuju izjavama i tako direktno opovrgavaju njenu ocenu da novinari nisu neprijatelji, pokazujući da je neiskren odgovor da bi državni funkcioneri prema medijima trebalo da se ponašaju ‘inkluzivno i ravnopravno’. Grupa za slobodu medija najavljuje da će i u 2018. organizovati protestne akcije i tražiti podršku javnosti za ostvarivanje svojih zahteva, “uverena da bez slobodnog, profesionalnog i odgovornog novinarstva i uređenog medijskog tržišta, nije moguće ostvarivanje javnog interesa, jačanje demokratskog poretka, niti uspostavljanje održive stabilnosti u društvu”.\nPodsetimo, predstavnici Grupe predali su 14. novembra premijerki 13 zahteva za poboljšanje medijske situacije, a ona, iako se posle sastanka javno obavezala da će odgovoriti na zahteve u roku od dve nedelje, to je učinila tek 21. decembra.\nMali: "Kip lajt" jedini dostavio ponudu za jelkuSud naložio RTV-u da vrati smenjenog direktora Arežinu na posao


Organizovana regionalna konferencija „Prostor bez granica - sprovođenje EU politika za održivi razvoj lokalnih zajednica u Srbiji“ - Centar za evropske integracije\nOrganizovana regionalna konferencija „Prostor bez granica - sprovođenje EU politika za održivi razvoj lokalnih zajednica u Srbiji“\nRegionalna konferencija „Prostor bez granica - sprovođenje EU politika za održivi razvoj lokalnih zajednica u Srbiji“ održana 4. oktobra 2012. u Norveškoj kući, u Gornjem Milanovcu, označila je završetak aktivnosti na projektu „Jačanje kapaciteta uprave za pristupanje Srbije Evropskoj uniji’’, koji je, u dve faze, realizovan u periodu od decembara 2008. do oktobra 2012.\nOvaj projekat je sproveden u partnerstvu između Kancelarije za evropske integracije Vlade Republike Srbije i Beogradske otvorene škole. Projekat je finansijski podržalo Ministarsvo inostranih poslova Kraljevine Norveške kroz program bilateralne saradnje Vlada Kraljevine Norveške i Republike Srbije.\nNa Regionalnoj konferenciji razmatrane su nove prilike koje se pružaju lokalnim zajednicama da, kroz EU fondove i programe, dalje razvijaju svoje potencijale i rešavaju konkretne probleme. Istovremeno, na konferenciji je pokrenuta rasprava o ulozi lokalnih samouprava u novim finansijskim ciklusima EU programa i fondova dostupnih Srbiji.\nNa konferenciji u okviru uvodnog panela prisutnima su se obratili Njegova ekselencija ambasador Nils Ragnar Kamsvog, gospodin Srđan Majstorović, zamenik direktora Kancelarije za evropske integracije Vlade Republike Srbije, gospodin Milisav Mirković, predsednik opštine Gornji Milanovac i gospodin Milorad Bjeletić, izvršni direktor Beogradske otvorene škole.\nU okviru ekspertskog panela „Podrška primeni EU standarda u lokalnim samoupravama kroz EU programe i fondove“ govorili su Natalija Matunović, Sektor za programe prekogranične i transnacionalne saradnje Kancelarije za evropske integracije, Marija Marinković, sradnik za razvoj infrastrukture u okviru projekta Exchange Stalne konferencije gradova i opština i Ivan Knežević, zemenik generalnog sekretara Evropskog pokreta u Srbiji.\nPored konferencije organizovana je i radionica sa srednjoškolcima, kada je u neformalnoj diskusiji bilo reči o tome šta za mlade predstavljaju evropski standardi i vrednosti. Posebna pažnja bila je posvećena pitanjima privrednog razvoja i zapošljavanje, zatim pitanjima visokog obrazovanja i unapređivanja kvaliteta života mladih u njihovim lokalnim zajednicama. Srednjoškolci su naglasili da, ukoliko želimo da vidimo pozitivne promene u društvu, prvenstveno moramo napraviti promene u nama samima.


Uslovi korišćenja - SBM-Eurotrade\nSBM-Eurotrade » Uslovi korišćenja\nWeb sajt sbm-eurotrade.com (u daljem tekstu „naš web sajt“) pripada preduzeću SBM-EUROTRADE TRGOVINA d.o.o. (u daljem tekstu „Eurotrade“ ili „mi“).\nPutem napredne internet infrastrukture i softvera otvorenog koda i zatvorenog koda, naš web sajt može pružiti usluge, tj. informacije, pretragu, navigaciju, pregled i upotrebu informacija, društvene mreže, komunikaciju i informacije, kao i tehnološke aplikacije povezane sa našim sajtom. Ove usluge i aplikacije su dostupne svima (u daljem tekstu „korisnik“ ili „posetilac“ ili „vi“) u skladu sa sledećim uslovima korišćenja. Korišćenje / poseta našem web sajtu ukazuje na bezuslovno prihvatanje ovde opisanih uslova korišćenja. Navigacija i nastavak korišćenja našeg web sajta, kao i njegovo arhiviranje i indeksiranje, izjavljuju da prihvatate sledeće uslove korišćenja.\nCelokupan sadržaj našeg web sajta čini, osim onog sadržaja zaštićenog pravima trećih lica, našu intelektualnu svojinu i zaštićen je odredbama nacionalnog zakonodavstva, kao i relevantnim međunarodnim konvencijama i ugovorima. Sadržaj i usluge našeg web sajta su isključivo za ličnu upotrebu korisnika. Zabranjeno je sadržaj koristiti ili ponovo emitovati na bilo kom medijumu, sa ili bez obrade, bez prethodnog pismenog odobrenja izdavača. Takođe, zabranjena je bilo kakva komercijalna eksploatacija od strane trećih lica. Izuzetno sadržaji mogu biti kopirani ili odštampani samo u studijske svrhe i analizirani isključivo od strane korisnika našeg web sajta, pod uslovom da korisnik te informacije ne menja, ne prilagođava ili ne koristi na pogrešan način.\nEurotrade ima za cilj da na našem web sajtu pruži potpune, tačne i ažurne informacije. Takođe pruža sadržaj (npr. informacije, imena, slike, video snimke, podatke itd.) i usluge dostupne na našem web sajtu „TAČNO KAKO JESU“. Eurotrade ni pod kojim uslovima neće biti odgovoran za bilo kakve zahteve pravnog, građanskog ili kaznenog karaktera, niti za bilo kakvu štetu (slučajnu, posebnu ili posledičnu štetu) koju su pretrpeli korisnici našeg web sajta.\nEurotrade ima za cilj da obezbedi nesmetan rad mreže, ali ne garantuje da će rad servera biti neprekidan ili bez grešaka, bez virusa, malvera i drugih štetnih komponenti.\nS obzirom na prirodu Interneta, Eurotrade ni u kom slučaju neće biti odgovoran za bilo koju vrstu štete koju su pretrpeli korisnici određenih stanica, usluga, opcija i sadržaja našeg web sajta. Pored toga, ne garantuje da je svaka povezana web lokacija ili serveri koji korisnicima čine dostupnim svaku relevantnu uslugu bez „virusa“ ili sličnog zlonamernog softvera, niti garantuje da sadržaj, web stranice, usluge, opcije ili njihovi rezultati su tačni, kompletni ili dostupni.\nNaš web sajt treba da se koristi samo u legalne svrhe i na takav način koji ne ograničava ili ometa upotrebu trećih lica. Korisnici su dužni da koriste našu web stranicu u skladu sa zakonom i sadašnjim uslovima korišćenja. Korisnici naše web stranice ne bi trebalo da preduzimaju radnje ili propuste koji mogu prouzrokovati kvar ili pad sistema i uticati ili ugroziti usluge koje naš web sajt pruža korisnicima.\nNaš web sajt može sadržati obrasce za komunikaciju, oglasne table i područja interaktivnih i društvenih mreža. Korišćenje gore navedenih karakteristika ukazuje na to da su korisnici isključivo odgovorni za svoju komunikaciju i posledice svojih objavljivanja. Eurotrade nije odgovoran za tačnost, pouzdanost ili validnost objavljenog materijala u interaktivnim oblastima, niti za posledice komunikacije u interaktivnim oblastima, niti za posledice korišćenja našeg web sajta. Ni pod kojim uslovima se neće smatrati da Eurotrade prihvata ili usvaja izražene ideje, stavove i postupke korisnika kao rezultat njihove komunikacije. Eurotrade može da proveri, izmeni ili čak izbriše komunikacioni sadržaj korisnika.\nNaš web sajt može sadržati veze do web lokacija nezavisnih proizvođača sa jedinom svrhom da informiše korisnike. Veze do nezavisnih web lokacija ne znače da naša web lokacija usvaja njihova mišljenja i radnje ili prihvata sadržaj koji proizvode, objavljuju ili objavljuju. Treća lica- kao odgovorna lica web lokacija u skladu sa zakonom – snose isključivu odgovornost za sadržaj njihovih web stranica ili za bilo kakvu štetu nastalu njihovom upotrebom kada im korisnici našeg web sajta pristupe. Korisnici prihvataju da prilikom posete nezavisnih web lokacija napuštaju naš web sajt i podležu uslovima korišćenja nezavisnih web lokacija.\nEurotrade jednostrano zadržava pravo da modifikuje, dodaje i menja sadržaj ili usluge našeg web sajta, kao i uslove korišćenja, kad god to smatra potrebnim, bez prethodnog obaveštenja, uvek u skladu sa postojećom ili novom pravnom regulativom.\nUslovi korišćenja našeg sajta čine isključivi sporazum između Eurotrade-a i korisnika njegovih web stranica i usluga i obavezuju samo ove strane. Sve izmene i dopune ovih uslova korišćenja zanemariće se i neće predstavljati deo ovog sporazuma, osim ako su navedene u pismenoj formi i ugrađene u sadašnje uslove korištenja. Ukoliko nije drugačije naznačeno, gore navedeni uslovi korišćenja stupaju na snagu direktno na našem web sajtu.\nPravna regulativa – Nadležnost\nOvim sporazumom će se upravljati i tumačiti u skladu sa zakonima Republike Srbije, bez obzira na odredbe o sukobu zakona. Svaka tužba koja proizilazi iz ovog sporazuma ili se odnosi na njega podnosi se isključivo pred nadležnim sudom određenim prema mestu sedišta vlasnika web sajta www.sbm-eurotrade.com i svaka strana ovim pristaje na nadležnost takvog suda. Ako se iz bilo kog razloga utvrdi da je neki izraz ili član uslova korišćenja nevažeći ili neprimenljiv, to neće uticati na važenje ostalih uslova ovog sporazuma.\nISTOČNA OBILAZNICA 4\n• Dilerska mreža\n© 2020 SBM-Eurotrade. All rights reserved\nNa našoj web stranici koristimo kolačiće. Ako nastavite sa korišćenjem sajta, pristajete na upotrebu kolačića. Za više informacija pročitajte Politiku privatnosti.


Home / Ekologija / Svetski dan čistog vazduha\n3. Novembra 2020. 3. Novembra 2020. AdminLeave a Comment on Svetski dan čistog vazduha\nŠirom sveta danas, 3. novembra, obeležava se Svetski dan čistog vazduha, kao podsetnik da je vazduh za nas uslov života i kao upozorenje na opasnosti usled svakodnevnog prekomernog emitovanja štetnih materija u atmosferu. Ovaj dan, postavlja pitanje i na koji način možemo da se oslobodimo štetnih materija emitovanih u atmosferu.\nMinistarstvo zaštite životne sredine je nedavno formiralo i radnu grupu u kojoj su predstavnici ministarstava, stručnih i naučnih institucija i pojedinaca, koja se bavi promišljanjem mera za poboljšanje kvaliteta vazduha. U dostizanju strateškog cilja čiste i zdrave životne sredine, čist vazduh je u vrhu prioriteta Ministarstva zaštite životne sredine. Zamenom energenata, korišćenjem obnovljivih i nezagađujućih izvora energije, selektivnim i manjim korišćenjem automobila, gašenjem individualnih kotlarnica, ali i pošumljavanjem, učinićemo veliku uslugu svom zdravlju i sačuvati brojne živote. Ministarstvo poziva građane, predstavnike civilnog društva, privrednu, naučnu i stručnu javnost, medije, da se zajednički izborimo za pravo na čist vazduh i pravo na zdrav život nas i naše dece, i svih bića na našoj još uvek prelepoj planeti.\nValjevo – finansiranje zaštite životne sredine


Američke sankcije i BiH: 115 osoba i pravnih lica\n24 januar, 2021\nSjedinjene Države (SAD) u ovom trenutku imaju javno objavljene sankcije protiv ukupno 110 osoba, te pet pravnih lica iz Bosne i Hercegovine (BiH). Veliki dio sankcija aktivan je godinama unazad, a manji dio je izrečen u skorijem periodu. Među najzvučnijim imenima su sadašnji ili bivši funkcioneri poput Milorada Dodika, Ante Jelavića, Nikole Špirića, Momčila Mandića, Biljane Plavšić i Amira Zukića.\nSadržaji Glasa Amerike su besplatni i slobodni za prenošenje i republikaciju ukoliko su zadovoljena dva uvjeta:\n1. Navođenje izvora\n2. URL link na orginalni sadržaj na našem web site-u\nPrenošenje bez ispunjavanja ovih uvjeta smatraćemo neovlaštenim korištenjem autorskog materijala.\nSankcije kao srednji put\nSankcije se smatraju za mjere koje šalju snažnu poruku američkih vlasti, predstavljajući srednji put između dvije krajnosti – diplomatskih pregovora i vojnih aktivnosti. SAD mogu pojedincima, firmama ili državama uvoditi ekonomske, trgovinske i druge sankcije, u skladu sa svojim vanjskopolitičkim i sigurnosnim interesima, na primjer, ukoliko postoji prijetnja za nacionalnu sigurnost.\nU praksi se to obično odnosi na zabranu putovanja, blokiranje imovine u SAD ili zabranu poslovanja sa američkim firmama i državljanima.\nPrimjera radi, jedan od razloga zbog kojih je Iran pod sankcijama jeste razvoj nuklearnog programa, dok su neki od bjeloruskih zvaničnika sankcionisani zbog namještanja prošlogodišnjih izbora i nasilnog gušenja prosvjeda.\nNadležnost sankcionisanja pripada Kongresu, koji je u nekoliko navrata prebacivao dio tih ovlašćenja drugim institucijama. Usvajanje Zakona o vanrednim međunarodnim ekonomskim ovlašćenjima 1977. godine omogućilo je izvršnoj vlasti da izriče sankcije ukoliko je ranije proglasila vanredno stanje na određenom području. U medijima se tako svake godine može pročitati da je predsjednik SAD obnovio vanredno stanje za područje Zapadnog Balkana. To u praksi olakšava održavanje starih ili uvođenje novih sankcija.\nVećinu sankcija sprovodi Ministarstvo finansija, ali ih mogu izricati i State Department, pa i Ministarstvo trgovine, uz odobrenje predsjednika SAD. U skladu s tim, pravna lica i osobe porijeklom iz BiH nalaze se na različitim listama. State Department je objavio sankcije Amiru Zukiću i Nikoli Špiriću, dok je ostale sankcije izreklo Ministarstvo finansija, preko svog Odjel za kontrolu strane imovine (OFAC).\nSlučaj iz 2014. godine može biti dobra ilustracija šta se dešava kada neko prekrši sankcije. Francuska banka BNP Paribas poslovala je sa pravnim i fizičkim licima iz Sudana, Irana i Kube, koja su bila pod sankcijama OFAC-a. S obzirom da su se transakcije odvijale kroz američki finansijski sistem, Ministarstvo pravde SAD je u New Yorku pokrenulo krivični postupak. Kako ne bi izgubila dozvolu za poslovanje u SAD ili i sama bila sankcionisana, banka je sporazumno priznala krivicu, uz obavezu plaćanja od gotovo devet milijardi dolara kazne.\nOFAC: Ratni zločini i opstrukcije Daytona\nU SAD postoje „privatne“ i „javne“ liste sankcionisanih osoba. Javne liste podrazumijevaju javno objavljivanje sankcija, a analiza podataka OFAC-a pokazuje da su sankcije osobama i pravnim licima iz BiH izricane po nekoliko osnova. Ukupno je riječ o 113 sankcija prema 108 pojedinaca, četiri firme i jednoj političkoj stranci.\nVelika većina njih se nalazi na listi „Balkan“: od 193 osobe, firme ili organizacije sa područja bivše Jugoslavije, više od pola (105) ih ima mjesto rođenja ili adresu osnivanja u BiH. Kao razlog za izricanje sankcija u velikoj mjeri je izričito naveden rad Međunarodnog krivičnog tribunala za bivšu Jugoslaviju (67), ali se u vezu sa radom Tribunala, odnosno, ugrožavanjem mira i sigurnosti na Zapadnom Balkanu, može dovesti još osoba na spisku.\nNeki od onih koji su sankcionisani po tom osnovu su: Tihomir Blaškić, Momčilo Krajišnik, Milan Lukić i Ratko Mladić. Haški sud je zbog ratnih zločina osudio Blaškića (devet godina zatvora), Krajišnika (20 godina) i Lukića (doživotni zatvor). Mladić je osuđen na doživotni zatvor, ali je u toku žalbeni postupak.\nLista „Balkan“ uključuje i Biljanu Plavšić, hašku osuđenicu (11 godina zatvora) i nekadašnju predsjednicu RS, kao i Momčila Mandića, funkcionera u RS 90-ih godina prošlog stoljeća. Mandić je 2016. izabran u Skupštinu Srbije ispred Srpske radikalne stranke, a kao razlog za stavljanje na listu sankcija je navedeno pomaganje Radovanu Karadžiću.\nNa listi je također i Ante Jelavić, bivši visoki funkcioner Hrvatske demokratske zajednice (HDZ) i član Predsjedništva BiH, kojeg je visoki predstavnik Wolfgang Petritsch smijenio 2001. godine, navodeći kao razlog pokušaj osnivanja hrvatske federalne jedinice u BiH i ugrožavanje ustavnog poretka. Kako bi izbjegao sudske postupke i zatvorsku kaznu u BiH, Jelavić je pobjegao u Hrvatsku, odakle se nikada nije vratio.\nMilorad Dodik, Sanctions list, OFAC\nIako lista „Balkan“ sadrži 105 fizičkih i pravnih lica iz BiH, sve u kategoriji „Specijalno označene i blokirane osobe i pravna lica“ (SDN), kada se u pretrazi baze sankcija OFAC-a ukrste „SDN“, „BiH“ i „Balkan“, izlistava se osam imena. Među njima je Milorad Dodik, član Predsjedništva BiH, kojem su SAD izrekle sankcije 2017. godine zbog opstrukcije Daytonskog mirovnog sporazuma. Dodiku je tada blokirana sva imovina na području SAD, dok su američkim državljanima zabranjeni transakcije i poslovanje sa njim.\nJohn E. Smith, tadašnji vršilac dužnosti direktora OFAC-a, izjavio je u to vrijeme da „opstrukcijom Daytonskog sporazuma Milorad Dodik predstavlja značajnu prijetnju suverenitetu i teritorijalnom integritetu BiH“.\nSankcije američkog ministarstva financija za Milorada Dodika\nOsim Dodika, među tih osam sankcionisanih su od 2003. godine funkcioneri Milovan Cicko Bjelica, Dragon Spasojević i Dragomir Vasić, te od 2004. godine Savo Krunić i Srpska demokratska stranka (sve zbog pomaganja i veza sa optuženima za ratne zločine), kao i firme Bio Corporation i Puma Security.\nVeze sa terorizmom i organizovanim kriminalom\nU ostalim kategorijama OFAC-ovih javnih sankcija nalazi se još jedno pravno lice iz BiH (hotel Casa Grande u Sarajevu), te sedam osoba koje imaju pasoše BiH, uključujući porodicu Kelmendi (otac Naser, sinovi Liridon, Besnik i Elvis). Njima je OFAC odredio sankcije zbog veza sa organizovanim kriminalom, tačnije, sumnje u trgovinu narkoticima i pranja novca.\nPreostale tri osobe koje nisu na listi „Balkan“ sankcionisane su zbog veza sa terorizmom: Bajro Ikanović (koji je u međuvremenu poginuo ratujući za ISIL), Safet Durguti (rođen na Kosovu, ali je imao i pasoš BiH), te Mehrez Amdouni (koji je koristio različita imena i pasoše različitih država, uključujući BiH).\nOsim njih troje, pretraga OFAC-ove liste koja se odnosi na terorizam (SDGT) po državama pokazuje da je adrese u BiH imalo osam međunarodnih organizacija koje se dovode u vezu sa terorizmom i koje su širom svijeta imale podružnice sa različitim nazivima. Pretraga riječi „Bosnia“ u cjelokupnoj bazi OFAC-a daje 9.683 rezultata, ali osim već pobrojanih imena i kategorija, u većini slučajeva je riječ o višestrukim ponavljanjima adresa upravo tih organizacija.\nU saopštenju Ministarstva finansija iz juna 2004. navodi se da su na SDGT listu uvrštene tri humanitarne organizacije koje su koristile različita imena i imale više adresa u BiH: Al Furqan, Taibah International i Al-Haramain & Masjed Al-Aqsa Charity Foundation. Dodatno se navodi da su već sankcionisane tri takve organizacije: Benevolence International Foundation, Global Relief Foundation i bosanski ogranak Al-Haramain fondacije, koja je koristila i ime Vazir, te njen direktor (Safet Durguti).\nJuan Zarate, zvaničnik Ministarstva finansija, tada je saopštio: „Nažalost, vidjeli smo ranjivost humanitarnih organizacija u zemljama poput Bosne, gdje ne postoji samo potreba za dobrotvornim davanjima, već i podložnost da simpatizeri terorizma uđu u takve institucije“.\nNa listama OFAC-a se nalazi još nekoliko pojedinaca ili organizacija koji nisu rođeni u BiH, ali razlozi za sankcije (najčešće optužnice i istrage haškog tribunala) imaju veze sa BiH, kao u slučaju Radovana Karadžića.\nPostoji mogućnost da ove mjere nakon nekog vremena budu i izbrisane. Milenko Vračar, nekadašnji ministar finansija Republike Srpske (RS), sankcionisan je skupa sa Spasojevićem i Vasićem, koji su još pod sankcijama, ali je sa liste skinut 2015. godine, kao i Privredna banka AD iz Istočnog Sarajeva. Također, liste nisu u potpunosti ažurirane, pa se na njima nalaze i osobe koje su mrtve, poput Momčila Krajišnika ili Slobodana Miloševića.\nState Department: Špirić i Zukić\nU odnosu na druge mjere i političko-diplomatske aktivnosti, prednost sankcija je što su relativno brz odgovor na određena dešavanja, ali se smatra da su zaista efikasne tek ako se uvode u koordinaciji, na primjer, kada ih osim SAD uvede i Evropska unija. U slučaju BiH, to se uglavnom nije dešavalo.\nState Department je izrekao sankcije dvojici političara iz BiH: Nikoli Špiriću u septembru 2018, te Amiru Zukiću u maju 2020. godine. U obje odluke o sankcijama navodi se da je razlog „umiješanost u značajnu korupciju“.\nŠpirić je dugogodišnji političar Saveza nezavisnih socijaldemokrata (SNSD), a sankcije ga nisu spriječile u obavljanju funkcija. Trenutno je član Doma naroda Parlamentarne skupštine BiH, a ranije je bio predsjedavajući Vijeća ministara i ministar finansija BiH.\nSankcije vlade SAD-a za Nikolu Špirića zbog korupcije\nZukić je bivši funkcioner i generalni sekretar Stranke demokratske akcije (SDA). Sa stranačke funkcije je smijenjen nakon što je Predsjedništvo SDA to tražilo zbog podignute optužnice iz 2017. godine. Prema pisanju Centra za istraživačko novinarstvo, optužnica ga tereti da je bio jedan od organizatora grupe koja je pronalazila osobe spremne da daju novac za posao u Elektropriveredi BiH, nakon čega je koristio uticaj da bi realizirao nezakonita zapošljavanja.\nSankcije Vlade SAD za Amira Zukića zbog korupcije\nState Department na raspolaganju ima različite vrste sankcija, ali Zukić i Špirić su sankcionisani prema Članu 7031(c) Zakona o odobravanju sredstava za State Department, međunarodne operacije i povezane programe. Sankcionisanje prema ovom članu Zakona podrazumijeva zabranu ulaska u SAD, što se odnosi i na uže porodice zvaničnika.\nZukić, Špirić, Dodik: Kako i zašto SAD sankcioniraju korumpirane zvaničnike stranih vlada\nUpravo je u tome glavna razlika između ovih sankcija State Departmenta i OFAC-a. U oba slučaja zvaničnici iz BiH imaju zabranu ulaska u SAD, ali je kod OFAC-a fokus na trgovini i ekonomiji, pa oni koji se nalaze na listama, između ostalog, ne smiju poslovati sa američkim firmama i državljanima.\nJoš jedna razlika između sankcija ove dvije američke agencije je u brzini izricanja. State Department može sam uvesti sankcije, pa je samim tim proces kraći, dok ih OFAC uvodi nakon koordinacije sa različitim ministarstvima, poput Ministarstva trgovine, te obavještajnom zajednicom SAD, što uključuje 17 agencija.\nState Department za Glas Amerike: Ozbiljno gledamo na Špirićevu umiješanost u korupciju\nSankcije za Dodika zbog prijetnje po Dejtonski sporazum\nBiden poručio zakonodavcima da je otvoren za kompromis uvezi infrastrukturnog paketa\nNajviši Bidenov pomoćnik: Nema garancija za Afganistan nakon povlačenja trupa\nUpkos kritikama,12 evropskih fudbalskih klubova formiralo Superligu\nAspirin i slični lijekovi i vakcinacija protiv COVID-19: uzimati ili ne?\nSAD: Polovina odraslih primila barem jednu dozu vakcine protiv koronavirusa\nEkonomista Faruk Hadžić za RSE: Masovna vakcinacija za ekonomski oporavak\nPrag i Moskva međusobno protjerali diplomate zbog spora oko eksplozije 2014.


Tramp otkazao konferenciju za novinare na Floridi zakazanu za 6. januar\nBeta 5. januara 2022. 07:35\nBivši predsednik Donald Tramp otkazao je konferenciju za novinare koju je planirao da održi na Floridi na godišnjicu napada njegovih pristalica na Kapitol 6. januara.\nTramp je u izjavi u utorak uveče rekao da će umesto toga govoriti o svojim pritužbama na mitingu koji je planirao u Arizoni kasnije ovog meseca.\nOčekivalo se da će Tramp iskoristiti konferenciju za novinare da se pobuni protiv kongresnog komiteta koji istražuje dogadjaje od 6. januara, kada je gomila njegovih pristalica nasilno upala na Kapitol u pokušaju da zaustavi miran prenos vlasti.\nTramp i dalje tvrdi da su izbori „pokradeni“ i da je „prava“ pobuna bila 3. novembra 2020. godine, na dan kada je demokrata Džozef Bajden pobedio 306-232 na Elektorskom koledžu.\nSavezni i državni izborni zvaničnici, Trampov tužilac i mnoge sudije, medju kojima i oni koje je on imenovao, više puta su ponovili da su izbori bili pošteni i da nema verodostojnih dokaza o ozbiljnoj prevari.


Naslovna Bač Cisterne sa dezinficijensom u svakom naselju u opštini Bač\nZaključak Štaba za vanredne situacije Opštine Bač (21.04.)\nNa osnovu člana 17. i 18. Poslovnika o radu Štaba za vanredne situacije, komandant Štaba na sednici održanoj 21.04.2020. godine donosi zaključak:\nNa osnovu odluke Vlade Republike Srbije od 20.04.2020. godine o ublažavanju pojedinih restriktivnih mera maloprodajni objekti i trgovinske radnje imaju mogućnost da usklade svoje radno vreme sa zabranom kretanja koja važi od 18 časova radnim danima.\nObaveštavaju se građani opštine Bač da će JKP „Tvrđava“ iz Bača postaviti cisterne sa dezinficijensom u svako naselje kod crpne stanice.\nJKP „Tvrđava“ Bač je juče izvršila dezinfekciju javnih objekata i njihovih prilaza u naseljima Selenča i Bač.\nPogledaj: Zaključak Štaba za vanredne situacije Opštine Bač\nPrethodni tekstRačić dao igračima „domaći zadatak“\nSledeći tekstNikad jeftinije gorivo u Srbiji, da li će biti još jeftinije\nObaveštenje Opštine Bač o javnom konkursu 22/04/2020 At 17:29\n[…] Cisterne sa dezinficijensom u svakom naselju u opštini Bač […]


Amina Izmirlić Ćatović - Zašto ne\nAmina Izmirlić Ćatović diplomirala je na Pravnom fakultetu Univerziteta u Sarajevu 2018. godine od kada je i članica tima UG “Zašto ne”. U radu UG “Zašto ne” učestvovala je i ranije, od 2013. godine, kroz volonterski angažman u organizaciji POINT konferencije i TechCamp Sarajevo.\nU UG “Zašto ne” radi od decembra 2018. godine, najprije kao istraživačica na projektu Regionalni indeks otvorenosti, a od marta 2019. godine i na platformi Istinomjer. Na Istinomjeru trenutno pored istraživačke funkcije obavlja i funkciju zamjenice glavnog urednika.\nPored rada na Istinomjeru učestvuje i u radu drugih projekata unutar organizacije kao što su Glasometar, POINT konferencija, te Indeks otvorenosti koji obuhvata regionalni, lokalni i kantonalni indeks gdje obavlja funkciju projektne asistentice.


Vesti online / Vesti / Svet / Marin le Pen: Želimo da Putin pobedi na izborima\nLiderka francuske ultradesničarske stranke Nacionalni front Marin le Pen izjavila je danas da se nada da će ruski predsednik Vladimir Putin pobediti na predsedčkim izborima 2018. godine.\nFrancuska i Rusija da unaprede odnose: Marin le Pen\nTASS prenosi da je Le Penova to kazala u Pragu na konferenciji evropskih antiimigrantskih stranaka i pokreta.\n* Putin rešio: Kandidovaću se na izborima 2018.\n- Kao Nacionalni front, svakako da želimo da Vladimir Putin pobedi pošto verujemo da bi Francuska i Rusija trebalo da poboljšaju odnose. Rusija je velika zemlja i nema apsolutno nikakve osnove da bude isključena iz globalnih dešavanja. Apsolutno nema nikakve osnove za neprijateljsko ponašanje prema Rusiji, kao što Evropska unija čini poslednjih godina - poručila je neuspešna kandidatkinja za predsednicu Francuske koja je ove godine izgubila u drugom krugu izbora od Emanuela Makrona.\nLideri ultradesničarskih stranaka iz Francuske, Holandije i drugih zemalja sastali su se u Pragu kako bi razgovarali o idejama za evropsku budućnost i interkontinentalnoj saradnji udaljenoj od Evropske unije.\nKako prenosi AP, Le Penova je na konferenciji izjavila da je EU "katastrofalna organizacija" koja "ubija Evropu".\nStranke sa antiislamskim platformama osvajaju glasove na anketama u Evropi iako su i Vilders i Le Pen ove godine doživeli neuspehe u trkama za najviše političke pozicije u svojim zemljama, navodi američka agencija.\nSVET "Rusija je neophodna Evropi i svetu"\nSVET Neće Putin da bira ko će da vodi Nemačku i Francusku!


Naslovna Kultura Izložbe Otvorena izložba radova polaznika Škole crtanja i slikanja\nŠkola crtanja i slikanja u službi sveopšteg razvoja dece\nFoto: Tijana Sićević (Izvor: Nedeljne novine)\nBAČKA PALANKA: U sredu (23.06.) u sali Muzeja grada, otvorena je izložba radova polaznika škole crtanja i slikanja, koju ova ustanova organizuje.\nŠkolu vodi Tijana Sićević, diplomirani primenjeni umetnik iz Bačke Palanke.\n– U ovoj školi, pored toga što se deca uče crtanju i slikanju, akcenat stavlja na razvoj dece. Stoga, imamo različite vežbice poput toga da dešnjaci crtaju levom rukom, levoruki desnom, kako bi se razvile obe hemisfere mozga. Takođe radimo vežbu koja se zove kroki, i uči nas potpunoj koncentraciji i od nje je napravljena igrica, tako da deca ni u jednom trenutku ne podižu olovku sa papira, dok crtaju različite predmete. Posle godinu dana delovanja, postavili smo izložbu, što je prvenstveno rezultat rada dece, njihovog napretka. Interesentano je reći, da kada mališani dođu na prvi čas, crtaju sami, a taj njihov rad se čuva, da bi se uporedio sa narednim i svakim sledećim, tako pratimo razvoj – navodi Tijana i dodaje:\n– Napredak se odmah vidi i oni su oduševljeni i dobijaju elan za nastavak rada. Izložbu, uz moju pomoć, deca su sama postavljala. Dakle, akcenat je na tome da deca nauče, da se razviju i emotivno i duhovno, da postanu dobri ljudi. Kroz ovu školu je prošlo mnogo dece, ali i ljudi u zrelim godinama života. Na aktuelnoj izložbi su radovi dece, koja su poslednjih nekoliko meseci učestvovala u školi, a izloženo je 14 dečijih radova. Svaki učesnik izložbe je dobio diplomu. Radove nismo rangirali, a to nije moguće ni zbog različitog životnog doba učesnika, najvažniji je uspeh na ličnom nivou. Obezbedili smo i nagrade za svakog učesnika izložbe i polaznika škole crtanja i slikanja, to je pribor za crtanje i slikanje. Izložbe ćemo organizovati na kraju svake školske godine, a pored ove aktuelne, polaznici su učestvovali i na izložbi u sklopu „Muzeja za deset“ – završava Tijana Sićević.\nDirektorka Kulturnog centra Bačka Palanka, Olja Nađ, dala je svoj utisak o radu škole:\n– Obzirom na to da Muzej grada postaje jedna savremena institucija, koja u sebi čuva mnogo toga istorijskog, trudili smo se da napravimo zanimljive sadržaje za sve generacije, pa je otud i saradnja sa umetnicom i kostimografkinjom Tijanom Sićević. Mi smo je zamolili, želeći da pokrenemo školu crtanja i slikanja u okviru muzeja, da vodi tu školu, što je ona, na naše zadovoljstvo, prihvatila. Donela je jedan ozbiljan plan i program, koji smo zajedno prostudirali, a koji sadrži razvoj deteta i metodologiju rada sa njima. Posle istraživanja šta bi to moglo biti interesantno deci, koji su to motivi, zaključili smo da je škola spremna, da ugleda svetlost dana – rekla je direktorka i dodala:\n– Jako smo ponosni što je ona zaživela i iz nedelje u nedelju ima sve više polaznika. Tijana jako lepo radi sa decom i evidentno je, da je svako dete koje je završilo školu, pokazalo zavidan rezultat. Teme na dečijim radovima na izložbi su i savremene igračke iz našeg muzejskog dečijeg kluba, ali i eksponati koji svedoče o dalekoj prošlosti, što sve zajedno čini jedan dobar put ka upoznavanju kulture i istorije – kaže Olja Nađ.\nPogledajte otvaranje izložbe Nenada Stojkova koja je otvorena do kraja jula:\nPrethodni tekst„Krila“ sletela na prvo mesto. Penalima slavili u duelu sa ekipom Dunav BP\nSledeći tekstVAR ukida samostalnost sudija na terenu


Građanima Srpske automatski državljanstvo Srbije - NTV Arena\n“Pokušavam da privolim vlasti u Srbiji da prihvate automatsko državljanstvo Srbije za građane Srpske. Potpuno sam uvjeren da ova bezočna laž koja se zove BiH ne može da funkcioniše u situaciji kada se degradira srpski narod”, naveo je Dodik.\nOn je najavio da će nakon izbora novog saziva Vlade Srbije prva posjeta zvaničnika ove zemlje biti Republici Srpskoj i Banjaluci.\n“To sam dogovorio sa predsjednikom Srbije Aleksandrom Vučić, kao što ćemo mi nakon toga posjetiti Srbiju. Naša saradnja je veoma dobra i treba da bude proširena, a uradili smo mnogo kapitalnih stvari, među kojima je nastavni program i neophodan je što veći stepen integracije zato što je riječ o istom narodu”, rekao je Dodik večeras za ATV.\nOn je istakao da je Srpska zahvalna Srbiji što ima volju da na ovakav način djeluje.\nGovoreći o odnosima sa Crnom Gorom, Dodik je ponovio da je na vrijeme shvatio da je predsjednik te zemlje Milo Đukanović ušao u završnu fazu degradacije srpskog identiteta jer je htio da oduzme imovinu Srpskoj pravoslavnoj crkvi.\n“Kada je htio da dođe u Sarajevo nisam dao i pokrenuo sam zaštitu vitalnog entitetskog interesa. Nisam dao da dobije legitimitet i mikrofon u Sarajevu da priča da je Evropejac, a da mu Željko Komšić i Šefik Džaferović /članovi Predsjedništva BiH/ aplaudiraju. Ovi koji se sada nešto šepure glasali su da dođe”, rekao je Dodik.\nOn je podsjetio da svaki narod ima pravo na samoopredjeljenje i državu na čemu se zasnivala civilizacija i da u BiH ne postoji potencijal za rat.\n“Ovo pravo se vraća polako. U svojim komunikacijama koje nisu beznačajne mogu da spoznam stvari koje su drugačije. Recimo, na nekom forumu u Briselu se vodi razgovor na veoma visokom nivou o tome šta uraditi na zapadnom Balkanu i onda ima ljudi koji kažu da Srbima u BiH treba dati državu”, rekao je Dodik.\nKada je riječ o predsjedničkim izborima u SAD, Dodik je naveo da će Srbi u toj zemlji podržati Donalda Trampa koji nije izazvao nijedan sukob u svijetu.\nTags: drzavljanstvo, milorad dodik, rs, srbija, zemlja


Hoće li Srbija uvesti obavezan PCR test na ulasku u zemlju? - UGLJEVIK.INFO\nЈedna od mjera za suzbijanje virusa korona koja se trenutno razmatra je uvođenje obaveznog PCR za one koji dolaze u Srbiju uoči predstojećih praznika, a nastavljamo svakodnevno da odmjeravamo mjere i šta je još potrebno učiniti da bi se situacija držala pod kontrolom, rekla je predsjednica Vlade Srbije Ana Brnabić.\nBrnabićeva je na onlajn konferenciji Američke privredne komore rekla da se nastavlja rad na prevenciji eventualnih katastrofalnih scenarija, kako se ne bi zatvarala privreda ili da zatvaranje bude što manjeg obima.\nUpitana o javno-privatnim partnerstvima u zdravstvu, Brnabićeva je rekla da postoji zainteresovanost za to i da se zajednički bore sa virusom korona.\n– Čini mi se da privatne zdravstvene ustanove nisu na početku pandemije bile zainteresovane za uključivanje, ali su bile raspoložene da daju i neke aparate, tehniku i prostorije. U nekim slučajevima smo to koristili, a u nekim ne – rekla je premijerka Srbije.\nŠto se tiče vakcinacije, predsejdnica Vlade Srbije je navela da je interes da se što više ljudi vakciniše, da će vakcina biti besplatna, ali ne i obavezna, i da je brinu istraživanja po kojima samo 20 odsto ljudi u Beogradu želi da se vakciniše.\n– Nadamo se da će zahvaljujući dobroj kampanji, tokom koje će se građani informisati o tome da je vakcina bezbjedna, taj procenat biti mnogo veći, jer je vakcinacija potrebna – navela je Brnabićeva.\nUkazala je da je epidemiološka situacija u Srbiji trenutno vrlo kompleksna, pošto i dalje bilježi veliki broj novozaraženih, i dodala da je važno da, ipak, taj broj ne raste dramatično, već se održava na određenom nivou.\nKaže da se borba s virusom korona nastavlja i da je broj oboljelih i dalje visok.\n– Nadamo se da će, ukoliko budemo nastavili da se pridržavamo mjera narednih dana ili nedelju dana taj broj krenuti da pada – rekla je Brnabićeva na onlajn konferenciji u organizaciji Američke privredne komore u Srbiji.


U prvom tromesečju suficit u budžetu od sedam milijardi dinara\nPrvo tromesečje je, prema preliminarnim podacima, završeno suficitom u budžetu Republike u iznosu od oko sedam milijardi dinara.\nGodišnjim budžetom i tromesečnim ciljevima dogovorenim sa MMF, na kraju marta planiran je deficit u iznosu od 47,5 milijardi dinara, što znači da je ostvareni rezultat bolji za oko 55 milijardi dinara.\nRezultat je bolji i ukoliko ga poredimo sa istim periodom prethodne godine, kada je deficit republičkog budžeta iznosio 8,9 milijardi dinara.\nNa povoljniji rezultat uticala je bolja naplata prihoda (preliminarno oko 33 mlrd dinara) i, u nešto manjoj meri, rashodi niži od planiranih (21,3 mlrd).\nPozitivno odstupanje u odnosu na plan kod poreskih prihoda u iznosu od oko 17 milijardi dinara, rezultat je bolje naplate PDV, akciza na duvan i poreza na dobit.\nPDV je naplaćen u iznosu od 109,6 milijardi, što je oko pet odsto bolje od planirane naplate u ovom periodu.\nVišak prihoda od akciza u odnosu na plan (za oko 8 mlrd), rezultat je bolje naplate akciza na duvanske proizvode. Nastavljen je i trend bolje naplate poreza na dobit, kao rezultat bolje profitabilnosti privrede.\nNajveća odstupanja u odnosu na planirane rashode (naniže) zabeležena su kod transfera Organizacijama obaveznog socijalnog osiguranja (OOSO) i ostalim nivoima vlasti 9,3 milijardi dinara i otplate duga po garancijama 5,7 milijardi dinara.\nKao rezultat pozitivnih kretanja na tržištu rada veća je uplata doprinosa u Fondove obaveznog socijalnog osiguranja, pa je i potreba za transferima iz budžeta Republike manja.


Ugljenokopi uzrok zemljotresa - Tehnologije - Dnevni list Danas\nPočetna » Tehnologije » Ugljenokopi uzrok zemljotresa\nNajveći zemljotres u Australiji izazvali su sami ljudi, pokazuje istraživanje koje objavljuje Nešenel Džiografik. Reč je o zemljotresu koji se desio u Novom Južnom Velsu, u rudniku u Njukaslu, 28. decembra 1989, u kome je poginulo 13 ljudi a pričinjena šteta iznosila je 3,5 milijarde američkih dolara.\nDo poremećaja u Zemljinoj kori došlo je usled odnošenja miliona tona uglja, smatra Klos. Međutim, za seizmičku mapu terena na ovom kontinentu još značajnije je ispumpavanje vode iz tla da bi se sprečile poplave u rudnicima. „Na svaku tonu proizvedenog uglja, izvađeno je 4,3 puta više vode. Ponekad je, dodaje Klos, potrebno da se izvuče čak 150 tona vode da bi se izvadila tona uglja.


Predstavljene državne mere za pomoć privredi - News - Turistički svet\nPredstavljene državne mere za pomoć privredi\nPaket ekonomskih mera države za smanjivanje negativnih efekata na privredu prouzrokovanih pandemijom virusa korona podrazumeva ukupno devet mera, sa procenjenim efektom u visini od 608,3 milijarde dinara, odnosno 5,1 milijardi evra, što je 11% ovogodišnjeg bruto domaćeg proizvoda (BDP) Srbije, rekao je ministar finansija Siniša Mali. On je najavio i direktnu pomoć svim punoletnim građanima Srbije od po 100 evra u dinarskoj protivvrednosti.\nMere važe samo za one koji su otpustili manje od 10% radnika, ne računajući zaposlene na ugovor kojima je ugovorni odnos istekao pa nije produžen, kao i za one koji su privremeno prekinuli poslovanje posle 15. marta.\nOd tih devet, tri su mere poreske politike, po dve su direktna pomoć privatnom sektoru i mere za očuvanje likvidnosti privrede, a kao ostale mere navodi se moratorijum dividendi do kraja godine i fiskalni stimulans - odnosno direktna pomoć svim punoletnim građanima.\nPrvi set mera pretpostavlja u najvećem delu odlaganje plaćanja dospelih poreskih obaveza, uz kasniju otplatu na rate, najranije od početka 2021. godine:\n- Odlaganje plaćanja poreza i doprinosa na zarade sprovodi se u cilju obezbeđenja likvidnosti, održanja privredne aktivnosti i zaposlenosti.\n- Odlaganje plaćanja poreza na zarade i doprinose za privatni sektor, tokom trajanja vanrednog stanja ima za cilj povećanje likvidnosti svih privrednih subjekata u privrednom sektoru koji isplaćuju zarade zaposlenima. Takođe, ova mera se odnosi na odlaganje plaćanja poreza na prihod od samostalnih delatnosti svih preduzetnika.\n- Svi poslodavci koji se opredele da koriste ovu meru mogu da koriste odlaganje plaćanja troškova poreza i doprinosa na zarade do početka 2021. godine, a nakon toga se ostavlja mogućnost daljeg odlaganja plaćanja ovih troškova najduže do 24 meseca bez obaveze plaćanja kamate na zahtev poreskog obveznika.\nOsnovni uslovi za primenu ove mere su identični za sve poslodavce bez obzira na njihovu ekonomsku snagu.\n- Odlaže se i plaćanje akontacija poreza na dobit u drugom kvartalu. Ta mera ima za cilj povećanje likvidnosti poreskih obveznika putem odlaganja plaćanja akontacija za porez na dobit za 2020. godinu koje dospevaju u drugom kvartalu 2020. godine. Osnovni uslovi za primenu ove mere su identični za sve obveznike poreza na dobit bez obzira na njihovu ekonomsku snagu.\n- Oslobađanje davalaca donacija od obaveze plaćanja PDV-a. Ta mera ima za cilj da se od plaćanja PDV oslobode oni donatori koji svoje proizvode, odnosno proizvode čijim prometom se bave, doniraju ustanovama koje su neposredno uključene u aktivnosti koje imaju za cilj sprečavanje širenja i lečenje građana od bolesti covid-19.\nDrugi set mera odnosi se na direktna davanja preduzećima, isplatu pomoći u visini minimalne zarade za preduzetnike, mikro, mala i srednja preduzeća, odnosno subvencije 50% minimalne zarade velikim preduzećima, čiji zaposleni su poslati na prinudni odmor, zbog smanjenog obima poslovanja ili potpune obustave rada.\nOčekuje se da ova mera krene od maja.\nDirektna pomoć preduzetnicima koji se paušalno oporezuju i koji plaćaju porez na stvarni prihod, mikro, malim i srednjim preduzećima u privatnom sektoru - uplata pomoći u visini minimalca (za vreme trajanja vanrednog stanja), i za velika preduzeća uplata pomoći u visini 50% minimalca za zaposlene kojima je rešenjem utvrđen prestanak rada.\nKod ovog seta mera je napravljena razlika u načinu primene po osnovu ekonomske snage obveznika. U skladu sa tim, preduzetnicima, mikro, malim i srednjim pravnim licima je data ekonomska pomoć u visini neto minimalne zarade za svako lice koje kod njih ima status zaposlenog.\nTreći set mera usmeren je na očuvanje likvidnosti privrednih subjekata u uslovima ekonomske krize očekivane tokom i po okončanju vanredne situacije prouzrokovane pandemijom covid-19 virusa.\nOvim programom Vlada Srbije želi da minimizira spoljne uticaje, kao što su pad tražnje i prekid lanaca snabdevanja, i njihove posledice, kao što su smanjenje zaposlenosti i nelikvidnost, na poslovanje srpske privrede.\nProgram predviđa dve mere:\n1. Program za dodelu kredita za održavanje likvidnosti i obrtnih sredstava za kompanije iz segmenta preduzetnika, mikro, malih i srednjih privrednih subjekata, poljoprivrednih gazdinstava i zadruga koji su registrovani u relevantnom registru preko Fonda za razvoj Republike Srbije.\n2. Garantne šeme za podršku privredi u uslovima Covid-19 krize za kredite za održavanje likvidnosti i obrtnih sredstava za kompanije iz segmenta preduzetnika, mikro, malih i srednjih privrednih subjekata, kao i poljoprivrednih gazdinstava preko komercijalnih banaka koje posluju u Republici Srbiji.\nUkupna vrednost programa predviđenih ovom merom iznosi 264 milijarde dinara (oko 2,2 mlrd EUR).\nČetvrti set mera odnosi se na uplatu direktne pomoći u iznosu od 100 evra u dinarskoj protivvrednosti svim punoletnim građanima Srbije.\nMere koje je Vlada usvojila i koje su u proceduri\nOgraničena je visina cena i marži osnovnih životnih namirnica, zaštitne opreme, kao i maloprodajne cene zaštitnih sredstava, kako bi se sprečili poremećaji na tržištu i omogućilo redovno snabdevanje građana osnovnim životnim namirnicama i zaštitnom opremom i sredstvima. Iz istih razloga izvoz osnovnih proizvoda bitnih za stanovništvo (seme, ulje, kvasac, sapuni, deterdženti, dezinfektanti, asepsol, alkohol, zaštitna oprema) privremeno je zabranjen.\nTakođe, u cilju zaštite stanovništva, doneta je odluka da se sva lična dokumenta državljana Republike Srbije kojima je istekao ili im istekne rok važenja, smatraju važećim za vreme dok je na snazi Odluka o proglašenju vanrednog stanja. Rokovi u upravnim postupcima usklađeni su na način da stranke ne mogu snositi posledice nepostupanja u rokovima usled vanrednog stanja, dok u sudskim postupcima rokovi prestaju teći za vreme vanrednog stanja, a nastavak računanja rokova vezuje se za prestanak vanrednog stanja.\nU cilju zaštite zaposlenih i radno angažovanih lica, preduzet je niz mera koje obavezuju poslodavca da omogući rad na daljinu, rad od kuće, rad u manjim smenama, kako bi se zaštitila zaposlena i radno angažovana lica.\nPrema poreskim obveznicima koji imaju odobreno odlaganje plaćanja dugovanog poreza za vreme vanrednog stana se neće primenjivati poništaj sporazuma i naplaćivanje neplaćenog poreskog duga (iz sredstava obezbeđenja i u postupku prinudne naplate), počev od rate koja dospeva u martu 2020. godine.\nUsled proglašenja vanrednog stanja na teritoriji RS, pomeraju se rokovi za pripremu, sastavljanje i podnošenje godišnjih finansijskih izveštaja direktnih korisnika sredstava budžeta Republike Srbije, budžeta autonomnih pokrajina i jedinica lokalne samouprave, završnih računa budžeta RS, autonomnih pokrajina, budžeta jedinica lokalne samouprave i organizacija za obavezno socijalno osiguranje, kao i konsolidovanog izveštaja Republike Srbije i konsolidovanih izveštaja gradova za 2019. godinu.\nPrivremene mere NBS\nNarodna banka Srbije donela je privremene mere u cilju očuvanja finansijskog sistema i to:\n- Zastoj u otplati (moratorijum) dužnicima na otplatu kredita, kao i obaveza po osnovu finansijskog lizinga, ne kraći od 90 dana, ili od trajanja vanrednog stanja, za koje vreme banka ne obračunava zateznu kamatu na dospelo a neizmireno potraživanje i ne pokreću postupak izvršenja, kao ni postupak prinudne naplate prema dužnicima, odnosno ne preduzima druge pravne radnje u cilju naplate potraživanja od dužnika. Dužnici neće plaćati nikakvu naknadu troškova za korišćenje ove mogućnosti, a ovakvi krediti se neće smatrati restrukturiranim, niti problematičnim potraživanjima.\n- Tokom trajanja vanrednog stanja davalac lizinga ne obračunava zateznu kamatu na dospelo a neizmireno potraživanje i ne pokreće postupak izvršenja, kao ni postupak prinudne naplate prema primaocu lizinga, odnosno ne preduzima druge pravne radnje u cilju naplate potraživanja od primaoca lizinga.\n- Dodatno Odlukom o naknadama u platnom prometu ne mogu se naplaćivati naknade i drugi troškovi kod uplata i prenosa novčanih sredstava radi prijema donacija u borbi protiv epidemije bolesti Kovid-19. Ova Odluka se odnosi na banke, institucije elektronskog novca, platne institucije i javnog poštanskog operatora, kao i Narodnu banku Srbije kod uplata i prenosa novčanih sredstava radi prijema donacija u borbi protiv pandemije Kovid-19 virusa.\nČadež: Paket mera države čuva "kičmu" privrede\nMarko Čadež, predsednik Privredne komore Srbije rekao je da je država prihvatila skoro 90% najvažnijih mera koje su joj predložili privrednici.\n- Ovaj paket mera jeste nešto što čuva radna mesta, čuva likvidnost, proizvodnju , čuva 'kičmu' privrede", istakao je Čadež.


U poplavama u Srbiji oštećeno 3.700 kilometara puteva › Made-in-Germany.rs\nNezapamćene poplave u Srbiji oštetile su oko 3.700 kilometara saobraćajnica, najviše u zapadnim i centralnim delovima zemlje, izvestio je javnost Miodrag Poledica, državni sekretar Ministarstva građevinarstva, saobraćaja i infrastrukture.\nNajdrastičnije je oštećena Drinska magistrala koja povezuje Loznicu, Mali Zvornik, Ljuboviju, Rogačicu i Bajinu Baštu. Kako je rekao Poledica za RTS, na mnogim deonicama u Srbiji saobraćaj se odvija usporeno, a konačna šteta preciznije će biti poznata tek za nekoliko meseci, kada se stabilizuju klizišta na terenu.\n– Prioritet Ministarstva saobraćaja je da se ljudi ponovo povežu putevima tamo gde su oni neoprohodni a oštećeni poplavama i klizištima. Sanacija je već počela i ekipe „Puteva Srbije“ sa putarskim preduzećima su već na terenu po celoj zemlji – kazao je Poledica i demantovao napise u medijima da je šteta na Koridoru 10, od Niša do Dimitrovgrada oko 100 miliona eura, navodeći da se radi o daleko manjoj sumi, a kako objašnjava, veća šteta je prisutna na novoj deonici od Niša do bugarske granice.\nDrinska magistrala je sada prioritet za sanaciju i popravku, jer ima dosta oštećenja na pravcu Loznice, Malog Zvornika, Ljubovije, Rogačice i Bajine Bašte, a najkritičnija su dva prekida puteva – kod Malog Zvornika i Rogačice, gde je Drina odnela po nekoliko stotina metara puta i gde su se pojavili veliki odroni i razna ošetćenja. Na te dve lokacije, navodi Poledica, štete se mere milionima eura, dok je samo na području Krupnja srušeno desetak mostova. Zbog velikih poplava i bujica Krupanj je bio odsečen od Loznice, Valjeva i Bajine Bašte, i prioritet je da se ta mesta ponovo povežu saobraćajnicama kako bi ljudi i roba nesmetano mogli da se transportuju, istakao je Poledica.\nUređenje 775 km atarskih puteva u 63 opštine\nKnaufov „Urbanscape zeleni krov“ u Zemunu\nOd MiG na 27/05/2014 / Građevinarstvo, Investicije, Transport, Trgovina / Ostavite komentar


RTS :: Potpisan ugovor sa kompanijom "Hansgroe", Valjevo dobija fabriku i posao za hiljadu ljudi\nEkonomija Potpisan ugovor sa kompanijom "Hansgroe", Valjevo dobija fabriku i posao za hiljadu ljudi\npetak, 15. okt 2021, 12:51 -> 20:46\nInvesticioni ugovor između Ministarstva privrede i nemačke kompanije "Hansgroe" potpisan je u Beogradu u prisustvu predsednika Srbije Aleksandra Vučića. Proizvođač sanitarne armature "Hansgroe" planira da otvori novu fabriku u Valjevu, u kojoj će posao dobiti do hiljadu ljudi.\nUgovore su potpisali državni sekretar u Ministarstvu privrede Dragan Stevanović i direktor kompanije "Hansgroe" za Srbiju Filip Burkle.\nPrecizirao je da je ukupna vrednost investicije 85 miliona evra i da će u toj fabrici raditi 1.000 ljudi.\n"To će puno značiti za čitav Kolubarski okrug, ali i za delove Zlatiborskog okruga. Najavljivali smo ranije još jednu nemačku investiciju u Valjevu, ali nismo smeli tada da izgovorimo ime kompanije. 'Hansgroe' je najpoznatniji proizvođač kupatilske i kuhinjske galanterije u svetu", naglasio je Vučić.\nDodao je da je veoma srećan što je ta kompanija iz Baden Virtemberga izabrala baš Srbiju, s obzirom na to da imaju svoje kapacitete samo u Nemačkoj, SAD, Kini i Francuskoj, a sada će imati i u Srbiji.\nKaže da u hotelima širom sveta, koji imaju više od dve zvezdice, mogu da se vide proizvodi te kompanije.\nPodsetio je da se pravi i fabrika vaga kompanije "Bicerba", kao i da "Hajsens" u Valjevu povećava broj zaposlenih.\nVučić je kazao da će do novembra sledeće godine biti završena i brza saobraćajnica Lajkovac – Valjevo i naglasio da su se danas dogovorili da država uloži još 16 miliona evra da se urade dodatna dva kilometra, koji će brzu saobraćajnicu spojiti sa industrijskom zonom u Valjevu.\nPredsednik je naveo da je to potrebno zato što će tuda prolaziti mnogo kamiona dnevno.\nPoručio je direktoru "Puteva Srbije" Zoranu Drobnjaku da mora da se produži brza saobraćajnica do industrijske zone.\nKalmbah: Investicija u Srbiji najveća u istoriji "Hansgroea"\nPredsednik Izvršnog odbora kompanije "Hansgroe" Hans Jirgen Kalmbah rekao je da je to najveća investicija u istoriji te kompanije koja postoji 120 godina.\n"Ovo je za nas istorijska prekretnica, jer će predstavljati našu najveću investiciju u 120 godina dugoj istoriji postojanja naše kompanije. Zadovoljstvo nam je što ćemo srpskoj kompaniji poželeti dobrodošlicu u našu porodicu u budućnosti. Namerno kažem porodicu, jer je to u potpunosti u duhu osnivača naše kompanije Hansa Groea, koji je postavio temelje naše kompanije još 1901. godine", rekao je Kalmbah na konferenciji za medije.\nNaveo je da ta nemačka kompanija ostvaruje prihod od prodaje od više od milijardu evra, osnovni proizvodi su tuševi i slavine, a nakon 120 godina poslovanja, danas su među vodećim kompanijama u oblasti proizvodnje sanitarija u svetu.\n"Tada će iz srpske fabrike u kupatila širom sveta stići visokokvalitetni, inovativni, mešači za tuševe koji će oduševiti korisnike u hotelima u Španiji, na jahtama u Velikoj Britaniji, i u porodičnim kućama ovde u Srbiji i Nemačkoj", rekao je Kalmbah.\nIstakao je da im je, zbog velikog rasta koji ostvaruju poslednjih godina, bila potrebna dodatna lokacija za proizvodnju slavina, a da su Valjevo izabrali zbog visokokvalifikovanih stručnjaka, blizine Beograda i njegovih univerziteta, zbog dobre mreže dobavljača, infrastrukture, a noročito zbog izradnje auto-puta od Beograda do Valjeva.\n"Valjevo je bilo daleko najbolji izbor, tamo su sjajni ljudi, obrazovani kadrovi, dobar je regionalni lanac snabdevanja, zadovoljni smo podrškom države i vlade. Osećamo se dobro zbog saradnje u Srbiji i razmišljamo o svetloj budućnosti ovde, ne za pet, već za 50 godina", rekao je Kalmbah.\n"Odavde ćemo moći brzo da snabdevemo naše kupce u Evorpi", zaključio je Kalambah.\nDodao je da je glavno poslovanje "Hansgroe" u Evropi, iako imaju fabriku i u Kini, ali da u Aziji ima poteškoća i izazova sa lancem snabdevanja.


Da li moje dete može da ima izlaz/noćenje/odlazak iz kampa sa trećim licem kojemu nije roditelj? - Kalivas Camp\n/ FAQ / Da li moje dete može da ima izlaz/noćenje/odlazak iz kampa sa trećim licem kojemu nije roditelj?\nDa li moje dete može da ima izlaz/noćenje/odlazak iz kampa sa trećim licem kojemu nije roditelj?\nDeca mogu da imaju izlaz/noćenje/odlazak isključivo sa roditeljima i samo u vreme dozvoljene posete (informišite se ovde) osim u vanrednim situacijama. U slučaju izlaza/noćenja/odlazaka iz kampa sa trećim licem roditelji treba da daju tom licu overeno garantno pismo u skladu sa Zakonom 1599/1986 (možete ovde skinuti) koju će dotični priložiti upravi kampa.\nU slučaju definitivnog odlaska sa trećim licem, roditelji treba da su već potpisali potrebne dokumente osiguravajućeg društva i da su ih predali osobi koja će preuzeti njihovo dete. Kako bi se izbeglo maltretiranje deteta, roditelji mogu potpisati potrebne dokumente tokom neke od njihovih prethodnih poseta kampu, garantno pismo, sa imenom osobe sa kojom dozvoljavaju detetu da ima izlaz/noćenje/odlazak.\nOnaj ko bude došao da preuzme dete koje nije njegovo treba i sam da popuni garantno pismo u skladu sa Zakonom 1599/1986 da preuzima dete/decu na odgovornost roditelja i na svoju odgovornost. Pokazivanje lične karte je neophodnoo u svakom slučaju!!!\nAko dete ima staratelja ili postoji neki specifični oblik staranja o njemu, o tome treba informisati upravu uz pokazivanje odgovarajućih dokumenata u skladu sa zakonom. U suprotnom uprava kampa ne snosi nikakvu odgovornost.


Dan online - Sport: Stiže Vakaso iz Gane - 2019-04-24\nSport U CRVENOJ ZVEZDI VEĆ RAZMIŠLJAJU O LJETNJEM PRELAZNOM ROKU Stiže Vakaso iz Gane\nCrvena zvezda još uvijek nije obezbijedila titulu prvaka Srbije, ali svi u klubu vjeruju da su četiri boda prednosti u odnosu na Radnički dovoljno za odbranu titule. U klubu se spremaju za kvalifikacije za Ligu šampiona, najveći dio posla oko formiranja tima je obavljen produžetkom ugovora sa najvažnijim igračima, pa ostaje samo da tokom ljeta bude obavljena nadogradnja.\nPrvi fudbaler koji bi mogao da stigne na stadion „Rajko Mitić“ je reprezentativac Gane Alhasan Vakaso, koji igra na poziciji defanzivnog veznog fudbalera, ali učestvuje i u kreaciji svog tima. Prema pisanju „Telegrafa”, „crveno-beli” bi morali da izdvoje 2,5 miliona eura ukoliko bi željeli da ovog ljeta dovedu fudbalera Vitorije iz Gimaraeša.\nVakaso je u karijeri igrao za Portimonense, Rio Ave, Lorijen i Gimaraeš, za koji je u poslednje dvije godine odigrao 22 utakmice i postigao jedan gol. Za reprezentaciju Gane debitovao je prije nepunih mjesec dana u prijateljskom susretu sa Mauritanijom.


Adobe najavljuje podrsku za 3D Flash – The Kiosk\nAdobe najavljuje podrsku za 3D Flash\nby adminin IT novosti, Softveron Posted on 11/07/2010\nU pokušaju koji bi mogao da bude značajan za programere online igara, Adobe Systems najavljuje dodavanje 3D grafičke podrške u narednim verzijama svog široko korišćenog plug-in-a za pretraživač.\nOvaj potez je važan napredak za Flash, softverski dodatak koji olakšava programerima teškoće sa kojima se susreću kada su u pitanju nekompatibilnosti između različitih operativnih sistema i pretraživača. Ova podrška nije mogla da dođe u boljem trenutku obzirom da je Flash pod opsaodm različitih novih Web standarda među čijim karakteristikama se nalazi i podrška za 3D Web grafiku.\nPlanovi za 3D podršku od strane kompanije Adobe su isplivali još na Adobe Max konferenciji u mesecu oktobru. Tada je bilo reči o Flash Player 3D budućnosti, kada su posetioci pozvani da „duboko zarone“ i vide šta je to sve Adobe pripremio. Ova prezentacija je održana poslednjeg dana pomenute konferencije. Nešto kasnije menadžer proizvoda za Flash Imbert Thibaut je ponudio novi uvid u ono što će 3D Flash da ponudi.\nAdobe je dodao neke 3D karakteristike još 2008 godine za izdanje Flash Player-a 10 ali su one bile ograničene, pa su tako na primer 2D objekti mogli da budu manipulisani u 3D prostoru. Ovo ipak nije pravo 3D okruženje kakvo možemo da vidimo u pucačinama iz prvog lica. Iako je Adobe uložio značajne napore kada je u pitnaju 3D podrška za sledeću verziju Flash Player-a 10.1 obzirom da ova verzija nije donosila nikave izmene u korisničkom interfejsu ona je označena kao manja, pa je dobila samo oznaku 10.1.\nDodavanje 3D interfejsa bi moglo da bude značajna promena za programere tako da je za očekivati da će verzija 11 biti ta koja će doneti potpuni dolazak 3D podrške. Ipak, budućnost 3D tehnologije na webu nije tako svetla za sada. Većina pretraživača, uključujući Firefox, Chrome i Safari trenutno za 3D tehnologiju koriste WebGL, koja je bazirana na postojećem standardu OpenGL koji ima široku ali ne univerzalnu podršku.\n3D se ipak ne završava sa WebGL-om, Google ga koristi kao osnovu za biblioteku koda sa ciljem obezbeđivanja Web grafičkog 3D interfejsa višeg nivoa. Sa druge strane, Microsoft u svom IE9 ne podržava WebGL, što dodatno komplikuje stvar. Činjenica je da je trenutno i na tržištu pretraživača ali i tehnologija koje podržavaju prikaz 3D sadržaja situacija vrlo zamršena. Ne postoji konsenzus kako među kompanijama koje proizvode pretraživače koji standard koristiti.\nNovi HTML5 standard ima značajne izglede da postane predominatan ali to ne mora da bude tako. Napori kompanije Adobe da načine podržani Flash 3D su delom izazvani upravo i bojazni da bi HTML5 mogao da postane predominatan, što bi Flash dovelo u jako tešku poziciju. Web programeri sa svoje strane mogu da odigraju značajnu ulogu u budućnosti 3D Weba jer upravo njihova podrška određenoj platformi može da promeni tok istorije.\nJasno je da je izazov za sve još uvek u vazduhu. Još uvek nemamo pobednika ali ni gubitnike. Bliska budućnost će pokazati kako će se ova zanimljiva situacija završiti i naredni period će pokazati da i će neke tehnologije koje već dugo znamo otići u istoriju ili će nastaviti da egzistiraju unapređene i prilagođene.


Vučić: Ponosan sam na našu vojsku i policiju\nPočetak/Istaknute vesti/Vučić: Ponosan sam na našu vojsku i policiju\nUspešno završena Združena taktička vežba sa bojevim gađanjem „ODGOVOR 2021“\nNiške Vesti17. aprila 2021.\nZdružena taktička vežba sa bojevim gađanjem „Odgovor 2021“, koju su prethodnih nedelja realizovale jedinice Vojske i Policije na vojnim poligonima „Pasuljanske livade“ i „Orešac“, završena je danas prikazom za najviše državno i vojno rukovodstvo.\nVežbi su prisustvovali vrhovni komandant Vojske Srbije i predsednik Republike Aleksandar Vučić, predsednica Vlade Srbije Ana Brnabić, potpredsednik Vlade i ministar odbrane dr Nebojša Stefanović, načelnik Generalštaba Vojske Srbije general Milan Mojsilović, ministar unutrašnjih poslova Aleksandar Vulin, kao i direktor policije Vladimir Rebić i direktor Bezbednosno-informativne agencije Bratislav Gašić. Među visokim zvanicama bio je i predsedavajući Predsedništva Bosne i Hercegovine Milorad Dodik.\nNa poligonu „Orešac“ je prikazana sposobnost specijalnih jedinica Vojske Srbije i policije za izvođenje protivterorističke akcije i rešavanje talačke situacije, dok su na „Pasuljanskim livadama“ jedinice Vojske Srbije i policije prikazale postupke ojačane borbene grupe u odbrani s prelaskom u napad.\n„Ponosan sam na Vojsku Srbije, ponosan sam na našu policiju, ponosan sam na napredak Srbije, na to šta smo uradili u prethodnih nekoliko godina i uveren sam da će Srbija imati snage, znanja i mudrosti da dalje nastavi sa ubrzanim razvojem i velikim prosperitetom i na ponos svih njenih građana i naše države Srbije“, istakao je vrhovni komandant Vojske Srbije i predsednik Republike Aleksandar Vučić u obraćanju na kraju vežbe „Odgovor 2021“.\n„Veoma sam ponosan na ono što smo danas mogli da vidimo u Orešcu nedaleko od Bele Crkve i Vršca, u Banatu, i ovde na Pasuljanskim livadama. Videli smo kako zajednički mogu da rade Ministarstvo odbrane i Ministarstvo unutrašnjih poslova, naša vojska i naša policija“, naglasio je predsednik Vučić nakon završetka drugog dela vežbe na vojnom kompleksu „Pasuljanske livade“.\nPredsednik Vučić je rekao da su vremenski uslovi bili neuporedivo bolji u Banatu, nego na Pasuljanskim livadama, ali da „da su svi impresionirani nečim novim što smo videli ovde u rejonu Pasuljanskih livada“.\n„A to je kako „pancir“ gađa. Za one koji ne znaju, to je pet hiljada metaka, govorim samo o topovima, a ne pričam o raketama koje „pancir“ koristi za gađanje vazduhoplova, pet hiljada metaka od 30 milimetara u minutu — to je bukvalno da se brdo ruši. To je ogromno pojačanje za Vojsku Srbije“, istakao je predsednik Vučić.\nDanas je moglo da se vidi, dodao je predsednik Vučić, kako i na kojoj udaljenosti „tuku“ helikopteri Mi-35, a odlično su to raketama učinili i helikopteri „gama“.\n„I Žandarmerija je odlično pokazala svoje umeće ovde, ali rekao bih i ljudi koji su gađali iz višecevnog bacača raketa, minobacača, svih oklopnih vozila i tenkova. Pokazali su ogromno umeće i koristili bojevu municiju“, istakao je predsednik Republike dodajući da su učesnici vežbe odlično i profesionalno obavili svoj posao.\nPredsednik Vučić je istakao da ovakve vežbe pokažu i koliko nam je još ulaganja potrebno i najavio da će tih ulaganja biti.\n„Naša vojska mora da bude još mnogo snažnija, naša policija takođe, naši pripadnici moraju da imaju bolje uslove za život i zato sam ponosan što je premijerka Ana Brnabić prekjuče uručila ključeve za 584 pripadnika snaga bezbednosti i njihove porodice“, naglasio je predsednik Vučić.\nOn je izrazio uverenje da daljom modernizacijom, opremanjem i snaženjem naše vojske i policije, možemo preventivno da delujemo i da odvratimo svakog agresora.\n„Protiv eventualnih terorističkih akata delovaćemo uvek brzo, organizovano i veoma, veoma efikasno“, poručio je predsednik Vučić.\nPredsednik Vučić je čestitao svim pripadnicima vojske i policije na uspešno izvedenoj vežbi.\n„Želim da kažem veliko hvala i da smo uvek i na svaki način spremni da zaštitimo i sačuvamo našu Srbiju“, poručio je na kraju predsednik Vučić.\nNa vežbi „Odgovor 2021“ je učestvovalo oko 1500 pripadnika Kopnene vojske, Ratnog vazduhoplovstva i protivvazduhoplovne odbrane, 72. brigade za specijalne operacije, 63. padobranske brigade, Žandarmerije, Specijalne antiterorističke jedinice i Helikopterske jedinice MUP-a.\nVežba je izvedena u tri dimenzije — na kopnu, vodi i u vazduhu, a cilj je bio da se prikaže odlučnost, uvežbanost, vatrene mogućnosti i visok nivo sadejstva i saradnje jedinica Vojske Srbije i Ministarstva unutrašnjih poslova u izvođenju združene operacije.\nAleksandar Vučić odgovor Pasuljanske livade vežba\nPREDSEDNIK SRBIJE ALEKSANDAR VUČIĆ OBIŠAO GADŽIN HAN: Uradićemo više za dve godine nego za prethodnih 20\nDRUGU DOZU VAKCINE PREDSEDNIKU SRBIJE DALA MEDICINSKA SESTRA VIOLETA STAMENKOVIĆ: Do sada sam dala 4000 doza, ali je ovo nešto sasvim drugačije\nVUČIĆ: Mnogo smo uložili u Niš\nVUČIĆ: Gradiće se Gradska bolnica kod Naučno tehnološkog parka


EVROPSKA KOMISIJA: Rad na sistemu gašenja posrnulih banaka pre nego što one ugroze širu ekonomiju\nRad na sistemu gašenja posrnulih banaka pre nego što one ugroze širu ekonomiju od ključnog je značaja ove godine, saopštila je Evropska komisija.\nPredsednik Komisije Žoze Manuel Barozo izjavio je da će, pored planova za pokretanje jedinstvenog bankarskog nadzora u evrozoni, pre leta izneti "formalni predlog zakona o jedinstvenom mehanizmu rešavanja problema u bankarskom sektoru".\n"Smatram da je to pitanje apsolutni politički prioritet. Taj predlog nije ništa manje bitan od jedinstvenog nadzora, i neće biti ništa jednostavniji u pravnom, tehničkom i političkom smislu", naveo je Barozo.\nLideri EU su na prošlomesečnom samitu odobrili osnivanje Jedinstvenog nadzornog mehanizma (JNM), regulatora koji će funckionisati uporedo sa Evropskim stabilizacionim mehanizmom (ESM), u cilju nadzora i pomoći kreditorima u problemima, pre nego što oni načine preveliku štetu po ekonomije.\nJNM je prvi korak ka bankarskoj uniji, zasnovanoj na centralnom nadzoru svih banaka u evrozoni, a dodatak JNM-u trebalo bi da bude sistem za pravovremeno gašenje onih kreditora koji zapadnu u suviše velike probleme, uz šemu garancija depozita, da bi se zaštitili klijenti banaka.\nNa decembarskom samitu je dogovoreno da će, kada JNM bude pušten u rad, EMS moći direktno da dokapitalizuje slabe banke.\nIako su se lideri EU dogovorili oko pokretanja JNM, u zemljama van evrozone, kao što je Britanija, postoje ozbiljne sumnje da će novi mehanizam povećati moći Brisela nad njihovim nacionalnim finansijskim sektorima.


Javni poziv za realizaciju projekta “Pametni grad” otvoren do 26. juna – Novosti Plus\n5 Juna, 2020 5 Juna, 2020 Dragana Morača\t0 Comments\nGradonačelnik Banjaluke Igor Radojičić rekao je da je javni poziv za realizaciju projekta “Pametni grad” otvoren do 26. juna i da se na njega mogu prijaviti poslovni subjekti, nevladine organizacije, udruženja građana i fakulteti, a vrlo brzo će se ići i u njegovu imlementaciju.\nPredstavnicima informatičkih kompanija i resornih institucija danas je u Gradskoj upravi predstavljen javni poziv za realizaciju projekta “Pametni grad”, koji zajednički realizuju grad Banjaluka i Razvojni program UN /UNDP/.\n“Danas smo pokušali motivisati više desetina subjekata iz Banjaluke, kompanije koje se bave IT biznisom, nevladine organizacije, udruženja građana, akademsku zajednicu, fakultete, pa i grupe građana da se prijave na poziv koji je u toku”, rekao je Radojičić novinarima nakon sastanka posvećenog javnom pozivu za realizaciju ovog projekta.\nOn je podsjetio da je grad u ponedjeljak, 1. juna, potpisao sa predstavnicima UNDP-a memorandum koji se odnosi na razvoj koncepta “Pametnog grada”.\nRadojičić je rekao da je “Pametni grad” jedan od četiri fokusa razvoja Banjaluke u narednom desetogodišnjem periodu, što podrazumijeva modernizaciju, digitalizaciju, informatičke usluge u svim sferama života.\n“To je vrlo širok pojam primjenjiv u skoro svakoj sferi života, a sa UNDP smo na stepenici na kojoj je raspisan javni poziv za ideje, prijedloge i rješenja u svim ovim oblastima”, naveo je Radojičić.\nOn je rekao da to mogu biti ideje i prijedlozi iz saobraćaja, energetske efikasnosti, iz elektronskog vršenja usluga, komunalnih usluga, javnog prevoza i druge.\n“Zadovoljni smo što Banjaluka treba da bude lider u BiH, pa i u regionu, u nekim rješenjima. Vjerujem da postoji veliki potencijal da se predlože različite i kvalitetne ideje”, zaključio je Radojičić.\nDirektor Inovacionog centra Banjaluka Drago Gverić rekao je da je njihovo nastojanje u vezi sa ovim projektom da se sagledaju kapaciteti domaćih kompanija, da se priključe ovoj inicijativi i da se zajedno sa njima razvije koncept “Pametni grad”, koji će unaprijediti život u gradu.\n← Ministarstvo prosvjete i kulture RS nagradilo tri najbolja rada na konkursu za studentski scenario\nNacionalni park “Sutjeska” nudi nove smještajne kapacitete – kamp, bungalovi ali i luksuzne vile →


Nikozija zabrinuta zbog odluke EP o unapređenju carinske unije EU-Turska\nBy Newsroom / Објављено на: March 14, 2019\nIzveštaj EP-a je šamar Turskoj, ali istovremeno postoje otvorena pitanja\nIzveštaj Evropskog parlamenta o Turskoj primljen je sa mešovitim osećanjima u Nikoziji. Uprkos činjenici da se pregovori o pristupanju mogu blokirati, dok su njene obaveze u vezi sa Kiprom jasno istaknute, u isto vreme, Nikozija je zabrinuta zbog prostora koji je ostavljen otvoren za unapređenje carina, što je crvena linija za Kipar.\nZaista, informacije kažu da kiparski poslanici EP-a nisu skrivali svoje nezadovoljstvo sve ovo vreme, iako nije bilo moguće promeniti ovaj paragraf.\nŠto se tiče odnosa Turske sa susedima, EP poziva Tursku da intenzivira svoje napore na rešavanju svih sporova na osnovu međunarodnog prava i u kontekstu dobrosusedskih odnosa, osuđujući kršenje vazdušnog prostora i teritorijalnih voda Grčke te naglašavajući da treba ukloniti uzroke koji mogu dovesti do sporova. Posebno se ističe Aja Sofija, gde se poslanici EP-a protive svakom ekstremnom pogledu koji promoviše promenu njene fizionomije kao istorijsko-religijskog spomenika, kao i njenu transformaciju u džamiju.\nPoslanici EP-a ponavljaju stav ove institucije o pravednom, sveobuhvatnom i održivom rešavanju kiparskog pitanja na temelju dvo-komunalne, bizonalne federacije, jedinstvenog međunarodnog pravnog subjekta, jedinstvenog suvereniteta i jedinstvenog državljanstva i političke jednakosti između dveju zajednica definisanih u relevantnim rezolucijama Saveta bezbednosti UN te u skladu sa međunarodnim pravom i pravnom tekovinom EU, i poštujući principe na kojima počiva Unija. Evropski parlamentarci su pozvali EU i države članice da igraju aktivniju ulogu u uspešnom završetku pregovora.\nRezolucijom je Turska pozvana da počne povlačenje svojih trupa sa Kipra, da prenese zatvorenu oblast Famagusta u nadležnost UN i da se uzdrži od akcija vezanih za nelegalna naselja. U ovom doumentu se priznaje pravo Kipra da zaključi bilateralne sporazume o EEZ i poziva Tursku da u potpunosti poštuje suverena prava svih država članica, uključujući i ona koja se odnose na istraživanje i eksploataciju prirodnih resursa. Konačno, turska vlada je pozvana da sarađuje, ili barem da se konsultuje sa Grčkom i Kiprom, o svim budućim razvojima za nuklearnu elektranu Akkuiu.\nŠta piše o unapređenju carina\nPoslanici EP-a insistiraju na tome da, kako bi Turska ostala ekonomski vezana za EU, vrata za modernizaciju i unapređenje carinske unije iz 1995. godine između EU i Turske moraju ostati otvorena kako bi se uključili relevantni sektori kao što su poljoprivreda, javne nabavke, koji će biti praćeni konkretnim poboljšanjima u oblastima demokratije, ljudskih prava, osnovnih sloboda i vladavine prava.\nUpravo ta oblast izaziva veliku zabrinutost. S jedne strane, Evropski parlament tvrdi da Turska ne može postati članica EU, ali istovremeno ostavlja otvorene ekonomske puteve. Za ovu tačku, kiparska diplomatija je izrazila svoje primedbe na svim nivoima i to je tačka na koju se, dan nakon objavljivanja izveštaja EP, svi fokusiraju.


British Council otvorio prijave za takmičenje mladih novinara i novinarki sa Zapadnog Balkana\nProgram “Media for All” – koji realizuje British Council u Albaniji, Bosni i Hercegovini, na Kosovu, u Crnoj Gori, Severnoj Makedoniji i Srbiji sa ciljem jačanja uređivačke nezavisnosti medija na Zapadnom Balkanu i pružanja podrške lokalnim nezavisnim medijima u ostvarivanju finansijske održivosti – otvara prijave za takmičenje mladih novinara i novinarki iz regiona Zapadnog Balkana.\nNa takmičenje se mogu prijaviti timovi koje treba da čine tri mlada novinara tj. novinarke od 21 do 30 godina iz Albanije, Bosne i Hercegovine, sa Kosova, iz Crne Gore, Severne Makedonije i Srbije, koji će dalje zajednički raditi na produkciji medijskog sadržaja namenjenog mladima i od značaja za mlade u celom regionu Zapadnog Balkana.\nZa učešće u programu će biti izabrano 10 timova, a uspešni podnosioci prijava će dobiti stipendije, pohađati osmonedeljni program u okviru kog će sa mentorom/kom raditi na razvoju i produkciji priče. Pet timova koji uđu u uži izbor biće pozvano na događaj za umrežavanje koji će biti održan u novembru, kada će prijave ocenjivati stručni žiri, a pobednički tim će dobiti novčanu nagradu za kupovinu produkcijske opreme.\nPredložene teme su zapošljavanje mladih, rodna ravnopravnost i rodna pitanja, migracije, životna sredina, posledice pandemije na mlade, lokalna politika i mladi, aktivizam mladih, a formati u kom one treba da se obrade mogu biti audio, video, multimedija, podkast, blog, vlog.\nSve prijave moraju biti dostavljene do 17 časova 3. septembra, a više detalja o programu i dokumentaciju za prijavu možete naći OVDE.\nBritish Council Mediji Mladi


» Poziv za prijavu studenata za stipendiranu mobilnost u okviru Programa Erasmus+ na Univerzitetu u Valensiji – 2018/2019\nPoziv za prijavu studenata za stipendiranu mobilnost u okviru Programa Erasmus+ na Univerzitetu u Valensiji – 2018/2019\nPoziv za prijavu studenata za stipendiranu mobilnost u okviru Programa Erasmus+ na Univerzitetu u Valensiji – 2018/2019.\nPozivaju se zainteresovani studenti da se prijave za učešće u programu mobilnosti „Erazmus+“ za studiranje u letnjem semestru 2018/2019. godine na Univerzitetu u Valensiji (http://www.uv.es/en/). Na konkurs se mogu prijaviti studenti osnovnih akademskih i master studija (razmena u trajanju od 1 semestra, tj. 5 meseci).\nNa konkurs se možete prijaviti do 19. novembra 2018. godine.\nPrijavni formular (link)\nPredlog plana studija (link)\nLista položenih ispita\nPotvrda da ste redovan student\nPotvrda o poznavanju engleskog jezika(minimum B2 nivo znanja)\nPrednost imaju kandidati sa sa poznavanjem španskog jezika.\nSva dokumenta poslati skenirano Odeljenju za međunarodnu saradnju na nmarkovic@megatrend.edu.rs sa naznakom “Prijava za program mobilnosti (studenti) – Valensija”. Ukoliko imate dodatnih pitanja možete nas kontaktirati na telefon 011/220 30 06 ili lično radnim danima od 10:00 do 15:00 časova (Bulevar maršala Tolbuhina br. 8, kancelarija broj 1).\nStudenti prve godine osnovnih akademskih studija ne mogu da se prijave na konkurs za razmenu.\nPredlog plana studija (u ovoj fazi prijave kandidat navodi listu predmeta koje bi želeo da pohađa u periodu mobilnosti, a koja će kasnije, ukoliko je kandidat odabran, činiti polaznu tačku za izradu Ugovora o učenju). U izboru predmeta koje student želi da sluša u toku mobilnosti, potrebno je da sakupi 30 ESPB.\nPozivaju se zaposleni profesori da se prijave za učešće u programu mobilnosti Erasmus+ u zimskom…\nOglašeno u: Konkurs, Konkursi


Ambasador Nemačke Tomas Šib u Zaječaru - Tempo Naxi radio\nAmbasador Nemačke Tomas Šib u Zaječaru\n25. јуна 2021. 25. јуна 2021. Zoran Nikolic\nAmbasador Savezne Republike Nemačke Tomas Šib u poseti je istočnoj Srbiji. U fokusu je aktivnost projekta „#EUzaTebe – za kulturno nasleđe i turizam”, koji za cilj ima razvoj turizma čitavog regiona istočne Srbije. Ovaj projekat usmeren je na razvoj turizma kao značajnog privrednog potencijala za ekonomski razvoj istočne Srbije i Donjeg Podunavlja. Finansiraju ga Evropska unija sa 15 miliona evra i nemačko Savezno ministarstvo za ekonomsku saradnju i razvoj BMZ sa 1,6 miliona evra, a sprovodi Nemačka organizacija za međunarodnu saradnju GIZ.\nJuče je ambasador u salonu Gradske uprave u Zaječaru zajedno sa predstavnicima GIZ-a, održao sastanak sa gradonačelnikom Zaječara Boškom Ničićem i njegovim saradnicima. „Ovo je bio odličan sastanak sa gradonačelnikom, u kome smo se dotakli različitih aspekata razvoja, razgovarali smo o ekonomskoj, industrijskoj, ekološkoj situaciji. Gradonačelnik je sa nama podelio viziju daljeg razvoja grada Zaječara, predstavio nam je najvažnije projekte, rekao je ambasador Tomas Šib i dodao da Zaječar nije slučajno izabran kao grad za koji će biti izdvojena sredstva u okviru izgradnje Vizitorskog centra na arheološkom lokalitetu Feliks Romulijana”, naveo je ambasador.\n„Krajnji cilj projekta je da se celokupna turistička ponuda istočne Srbije podigne na najviši nivo, čime bi turizam postao pokretač ekonomskog razvoja, i da istočna Srbija bude još popularnija turistička destinacija, ne samo u Srbiji, već u celoj Evropi i svetu”, dodao je Šib.\n„Izražavam veliku zahvalnost zbog Vizitorskog centra, to će sigurno doprineti razvoju turizma. Nadam se da sam mu pružio dovoljno odgovora i informacija, kako bi kao grad dobili podršku da zajedno stvorimo Zaječar u koji će dolaziti investitori. Dotakli smo se mnogih tema, drago mi je da smo razgovarali i o zelenoj agendi, mislim da polako počinjemo da ispunjavamo sve te standarde i verujem da će njegova ekselencija sa dobrim utiscima otići iz našeg grada”, istakao je Ničić.\nZaječarska Gitarijada biće održana krajem avgusta ukoliko epidemiološka situacija dozvoli


Zaposleni u kompaniji Valve žele da kreiraju AAA Half-Life za širu publiku | Mobilni.info\nNaslovna Gaming Zaposleni u kompaniji Valve žele da kreiraju AAA Half-Life za širu publiku\nHalf-Life: Alyx je kao VR naslov gotovo odlično prošao kod igrača, zahvaljujući odličnoj upotrebi mehanika igranja u virtuelnom okruženju, a najvećeg uticaja je svakako imalo to što je igra vezana za najpopularniju franšizu kompanije Valve.\nIako je rukovodstvo kompanije donelo odluku da se ne radi na igri za veliku publiku na PC-u i konzolama, već da ovaj projekat bude namenjen upravo VR tržištu, developeri Valve studija imaju veliku želju da kreiraju AAA iskustvo za šire narodne mase.\nKako navodi Džef Kinli, veliki deo razvojnog tima ove kompanije ima želju da kreira novo Half-Life iskustvo koje neće biti ograničeno samo za VR igrače, već bi ono bilo dostupno i na ravnim ekranima.\nKinli je takođe otkrio da deo tima zadužen za Half-Life: Alyx, već radi na tajnom projektu, ali nije otkriveno o kojoj je igri reč. Half-Life 3 nije u pitanju, pošto je u knjizi ovog organizatora događaja navedeno da je tokom prethodnih godina rad jednostavno otkazan.\nThe post Zaposleni u kompaniji Valve žele da kreiraju AAA Half-Life za širu publiku appeared first on PLAY!.\nPrethodni tekstOtkriveno kako će izgledati omot Playstation 5 igara\nSledeći tekstSony uložio 250 miliona dolara u kompaniju Epic Games\nOtkriveni sistemski zahtevi za Marvel’s Avengers, teksture visoke rezolucije su opcione


FoNet portal :: Pretraga / tagId=38845 / position=1\nTag: unmik, Pogodaka: 18\nAmbasador Rusije u sedištu Ujedinjenih nacija u Njujorku Vasilij Nebenzja je na današnjoj sednici Saveta bezbednosti svetske organizacije izjavio da bi civilna misija UN na Kosovu (UNMIK) trebalo da nastavi da deluje, dok je američki predstavnik ocenio da je misija uspešno ispunila ciljeve iz mandata, zbog čega treba da se okonča.\nUN bitan za suverenitet\nMinistar odbrane Nebojša Stefanović ocenio je danas da su Ujedinjene nacije (UN) za Srbiju najznačajnija međunarodna organizacija, posebno važna u pogledu očuvanja teritorijalnog integriteta i suvereniteta, što je naš prioritet.\nOdrživ povratak i reintegracija\nSpecijalni predstavnik generalnog sekretara Ujedinjenih nacija i šef misje UIN na Kosovu (UNMIK) Zahir Tanin poručio je večeras da su "omogućavanje sigurnog, dostojanstvenog, održivog povratka i reintegracija svih povratnika od suštinske važnosti za budućnost Kosova kao demokratskog i multietničkog društva"\nHiljade ljudi na Gazimestanu\nNekoliko hiljada ljudi okupilo se danas na Gazimestanu kako bi obeležili Vidovdan, a kosovska policija zaustavljala je vozila i građanima oduzimala srpska obeležja, javila je danas Radio-televizija Srbije.\nIzuzetan značaj UN\nPredsednik Skupštine Sbije Ivica Dačić razgovarao je danas u Beogradu sa šeficom Kancelarije UN u Beogradu (UNOB) Mari Jamašitom i istakao da je njen rad od izuzetnog značaja za Srbiju, budući da je Kancelarija glavni kanal komunikacije sa Misijom UN na Kosovu i Metohiji (UNMIK), čije je prisustvo i delovanje od ključnog značaja za našu zemlju.\nPredsednik Srbije Aleksandar Vučić izjavio je večeras da bi se u slučaju povlačenja Kfora i Unmika sa Kosova albanska vojska zauzela granice prema centralnoj Srbiji i da će generalnog sekretara NATO Jensa Stoltenberga moliti da se to ne čini.\nTražiće povlačenje KFOR, UNMIK\nPredsednik Srbije Aleksandar Vučić izjavio je danas kako je dobio informaciju da će jedna od velikih sila uskoro zvanično zatražiti povlačenje KFOR i UNMIK sa Kosova i Metohije, ocenio da bi to bila "apsolutna katastrofa za sve nas".\nZanemarena sudbina nestalih\nNa listi nestalih na Kosovu nalaze se imena 1.643 osobe, od kojih trećinu čine Srbi, podsetilo je danas Udruženje porodica kosmetskih stradalnika i postavilo pitanje da li će se o sudbini nestalih ovih dana raspravljati u Briselu u dijalogu Beograda i Prištine.


Lukšić: Razmišljam da budem budući premijer ali ne po svaku cijenu\nPredsjednik Vlade Igor Lukšić rekao je danas, na redovnoj konferenciji za medije, da razmišlja o tome da bude nosilac liste svoje koalicije i budući premijer ali da ta odluka, kako je istakao, zavisi od čitavog niza okolnosti.\nLukšić smatra da, nakon skraćivanja mandata parlamentu, nema razloga da predsjednik Filip Vujanović podnosi ostavku, navodeći da će brzo biti poznato da li će predsjednički i parlamentarni izbori biti održani istovremeno.\nLukšić je na redovojnoj konferenciji za novinare ocijenio da je Vlada, tokom proteklih šest mjeseci ispunjavala svoje obaveze.\n“Bez obzira što nam izazovne ekonomske okolnosti nijesu olakšale posao, odlučno, odgovorno i posvećeno smo sprovodili Vladinu agendu. Nijesmo tražili izgovore za njeno nesprovođenje i nijesmo tražili opravdanje da nešto ne možemo”, rekao je Lukšić.\nUpitan koja bi bila prosječna ocjena za rad Vlade u poslednjih godinu i po, on je kazao da Vlada zaslužuje dobru četvorku. “Zato što sam vrlo često i samokritičan i sklon da tražim više i bolje”.\nNa pitanje da li sa tom četvorkom zaslužuje još jedan mandat, Lukšić je kazao da ono što podrazumijeva odluku tog tipa nije samo želja pojedinca.


20.06.2019 u 13:33\nTORINO – Novi trener Juventusa Muricio Sari rekao je danas da je dolazak u taj fudbalski klub kruna njegove duge i teške karijere. „Juventus mi je pružio priliku i to je kruna moje karijere, od koje je 80 odsto bilo izuzetno teško. Mislim da sam poštovao svakoga i davao sam sve od sebe, u svakom klubu”, rekao je Sari na konferenciji za novinare u Torinu. Sari je danas predstavljen kao novi trener crno-belih, sa kojima je potpisao trogodišnji ugovor. „Ne radi se o radu u jednom segmentu, očigledno, moj fudbal je drugačiji. Moram da shvatim koliko mojih ideja mogu da primenim i da to bude produktivno. Moram da osvojim više bodova, a ne manje, koristeći svoju filozofiju. Sve je u ravnoteži, šta je do taktike, a koliko do onoga što ostavljamo fudbalerima”, rekao je Sari. „Ako mene\n09.06.2019 u 19:01\nSTARA PAZOVA - Selektor fudbalske reprezentacije Srbije Mladen Krstajić izjavio je danas da ne beži od odgovornost posle debakla u Ukrajini i da će o njegovoj sudbini na toj poziciji odlučiti rukovodstvo FSS. Rekao je i da nije razmišljao o ostavci jer bi to bilo neozbiljno da ostavi ekipu uoči utakmice protiv Litvanije. „Posle meča sam rekao da preuzimam odgovornost. Utakmica je bila i prošla, doživeli smo debakl, desio se takav dan i ne možemo da ga vratimo. Jedino možemo da pobedimo u narednoj utakmici i onda da se naredna dva i po meseca spremamo za nastavak kvalifikacija. Nikad nisam bežao od odgovornosti i šta god da Fudbalski savez odluči, tako će biti. Ako odem otići ću čista obraza”, rekao je Krstajić na konferenciji za medije u Staroj Pazovi. On je pojasnio i šta tačno\n03.06.2019 u 12:31\nMihajlović ostaje u Bolonji\nBOLONjA – Srpski fudbalski trener Siniša Mihajlović ostaće na klupi Bolonje i potpisaće višegodišnji ugovor u četvrtak, izjavio je novi sportski direktor italijanskog kluba Valter Sabatini. On je za „Republiku” rekao da je sa Mihajlovićem sve dogovoreno, što automatski znači da će Bolonja u novu sezonu ući sa znatno većim ambicijama i jačim timom jer je to bio uslov srpskog trenera, javlja Tanjug. Mihajlović je u drugom delu sezone preuzeo Bolonju kad je bila u „zoni ispadanja”, potpuno preporodio tim i ne samo izborio opstanak, nego zauzeo poziciju na sredini tabele.\nMIDLZBRO – Srpski fudbalski trener Slaviša Jokanović u naredna 24 sata imaće razgovor za upražnjeno mesto menadžera Midlzbroa, prenosi „Skaj Sport”. Kako se navodi, Jokanović nije jedini trener koji se pominje za klupu Midlzbroa, pošto za tu funkciju konkuriše i Džonatan Vudgejt, koji je bio pomoćnik bivšem menadžeru Toniju Pjulisu . Pjulis je napustio klub sa „Riversajda”, pošto nije uspeo da izbori plej-of u Čempionšipu, jer su na kraju sezone završili kao sedmi na tabeli, prenosi Tanjug. Jokanović je bez angažmana od novembra prošle godine kada je zbog loših rezultata otpušten iz Fulama, a u svojoj karijeri već je dva kluba doveo do promocije u Premijer ligu – Votford i Fulam.\n22.05.2019 u 13:34\nJuventus želi Poketina\nTORINO – Menadžer Totenhema Maurisio Poketino prvi je pik uprave Juventusa za upražnjenu klupu nakon odlaska Masimilijana Alegrija. Italijanski Kalčomerkato navodi da se sportski direktor „Stare dame” Fabio Paratići sastao u Milanu sa engleskim menadžerom Frenkom Trimbolijem, bliskim vlasniku Totenhema Danijelu Leviju. To je prvi konkretan korak čelnika šampiona Italije ka dovođenju argentinskog stručnjaka, koji beleži sjajne rezultate sa londonskim timom i čeka ga finale Lige šampiona protiv Liverpula 1. juna. U Juventusu veruju da bi upravo Poketino bio pravo rešenje u pohodu na „ušati trofej”, na koji čekaju čak 23 godine, javlja Tanjug. Poketino se još uvek nije izjasnio da li ostaje u Londonu, zahteva određene uslove oko pojačanja, što žele da iskoriste u\n17.05.2019 u 14:23\nTORINO – Trener Masimilijano Alegri napustiće Juventus na kraju sezone, saopštio je danas taj fudbalski klub. „Masimilijano Alegri neće biti na klupi Juventusa u sezoni 2019/2020”, navodi se u saopštenju na klupskom sajtu. Najavljeno je da će Alegri i predsednik kluba Andrea Anjeli sutra održati zajedničku konferenciju za medije na stadionu Alijanc. Alegri (51) je u julu 2014. godine zamenio Antonija Kontea na klupi Juventusa, sa kojim je osvojio pet uzastopnih titula, četiri Kupa, dva Superkupa i dva puta je bio finalista Lige šampiona, javlja Beta. Predvodiće ekipu u poslednje dve prventvene utakmice protiv Atalante i Sampdorije. Crno-beli dva kola pre kraja imaju 13 bodova više od drugoplasiranog Napolija. Mediji su prethodnih meseci spekulisali da bi Alegri mogao da


Za poljoprivrednike naredne godine 176,4 miliona KM – BALKAN TV NOVI SAD\nHomeRegionZa poljoprivrednike naredne godine 176,4 miliona KM\n„Po tom osnovu, poljoprivrednicima je na raspolaganju ukupno 65 miliona KM kreditnih sredstava, po kamatnim stopama već od 3,4 odsto“, naglašavaju u resornom ministarstvu.\nNovost sledeće godine biće i sredstva Partner fonda, koji je formiralo Ministarstvo poljoprivrede, a zahvaljujući kojem su poljoprivrednici u prilici da dobiju dodatnih 3,9 miliona KM, po najpovoljnijoj kamati od 3,3 odsto godišnje.\n„Kreditna sredstva ovog fonda, koji je formiran s ciljem podsticaja bržeg razvoja poljoprivrede i sela u Republici Srpskoj, plasiraju se putem NLB banke Banjaluka“, tvrde u Ministarstvu.\n„Krediti mogu biti usmereni u izgradnju novih objekata za stočarstvo, kupovinu osnovnog stada, podizanje novih zasada voćnjaka i vinograda, kupovinu protivgradne mreže ili opreme za navodnjavanje, podizanje staklenika i plastenika“, objašnjavaju u Ministarstvu.\nPredstavnici Evropske unije i Svetske banke u Beogradu su potpisali ugovor o zajedničkom projektu za podršku istraživanju, inovacijama i preduzetništvu [...]